text:
241Loko Yesu a ri karhi a huma hi le Tempeleni a famba, vadyondzisiwa va ta ka yena va n'wi komba tindlu ta Tempele. 2Kambe Yesu a va hlamula, a ku: “Xana ma swi vona swilo leswi hinkwaswo? Ndzi tiyisile ndzi ri ka n'wina, a ku nga sali ribye ehenhla ka ribye rin'wana kwala; hinkwawo ma ta hindzimuxiwa.”
3Kuteloko a tshamile eNtshaveni ya Mitlhwari, vadyondzisiwa va ta ka yena etlhelweni, va ku: “Hi byele, xana timhaka leti ti ta humelela rini xana? Xana xikombiso xa ku vuya ka wena ni xa ku hela ka minkarhi xi ta va xihi ke?” 4Yesu a va hlamula a ku: “Tivoneleni leswaku mi nga tshuki mi xisiwa hi munhu. 5Hikuva lavo tala va ta ta hi vito ra mina, un'wana ni un'wana a ku: ‘Hi mina Mesiya’, kutani va ta xisa lavo tala. 6Mi ta twa huwa ya tinyimpi ni mahungundlela ya tinyimpi; tivoneleni leswaku mi nga tshukisiwi, hikuva sweswo swi fanele ku humelela, kambe a hi wona makumu. 7Tiko rin'wana ri ta pfukela tiko rin'wanyana, mfumo wun'wana wu ta lwa ni mfumo wun'wanyana; ku ta va ni tindlala, ni ku tsekatseka ka misava ematlhelweni layo tala. 8Swilo leswi hinkwaswo i ku sungula ka mahlomulo.
9
“Enkarhini wolowo va ta mi nyiketa eku xanisiweni, va mi dlaya; mi ta vengiwa hi vanhu va matiko hinkwawo hikwalaho ka vito ra mina. 10Kutani lavo tala va ta khunguvanyeka; va ta hehlana, va vengana. 11Ku ta humelela vaprofeta va mavunwa lavo tala, va ta xisa vanhu lavo tala. 12Kutani rirhandzu ra lavo tala ri ta sungula ku titimela, hikuva ku homboloka ku ta va ku andzile. 13
Kambe loyi a tiyiselaka ku fika makumu, hi yena loyi a nga ta ponisiwa. 14Kutani Evhangeli leyi ya Mfumo yi ta twarisiwa emisaveni hinkwayo, leswaku yi va vumbhoni eka vanhu va matiko hinkwawo; kutani hi kona makumu ma nga ta fika.
15
11:31
12:11
“Kutaku loko mi vona xilo xa manyala lexi onhetelaka lexi vuriweke hi muprofeta Daniele, xi ri exivandleni lexo hlawuleka (la hlayaka a a twisise), 16lava nge Yudiya a va tsutsumele etintshaveni; 17
loyi a nge henhla ka lwangu, a nga tshuki a xika ku ya teka leswi nge ndlwini ya yena; 18la nge masin'wini, a nga tshuki a tlhelela ekaya ku ya teka xiambalo xa yena. 19Va ta va ni khombo vavasati lava tikeke ni lava mamisaka eminkarhini yoleyo. 20Khongelani leswaku ku tsutsuma ka n'wina ku nga humeleri hi vuxika, hambi ku ri hi siku ra Savata, 21
Nhlav. 7:14
hikuva nhlomulo wu ta va lowukulu enkarhini wolowo; nhlomulo lowo tano a wu si va kona hi mpfhuka misava yi tumbulukile ku fikela namuntlha, naswona a wu nga ha vi kona ni siku ni rin'we. 22Loko masiku walawo a ma nga hungutiwanga, a ku nga ta pona munhu, kambe hikwalaho ka vahlawuriwa va Xikwembu, masiku ya kona ma ta hungutiwa.
23“Enkarhini wolowo, loko munhu a mi byela a ku: ‘Vonani, Mesiya hi loyi!’ kumbe: ‘Hi luya!’ mi nga tshuki mi pfumela. 24Hikuva ku ta humelela Vamesiya va mavunwa, ni vaprofeta va mavunwa, va ta endla mahlori lamakulu ni swihlamariso, ku xisa hambi va ri vona vahlawuriwa va Xikwembu, loko swi endleka. 25Maswivo, ndzi mi byerile timhaka leti, ti nga si humelela; 26
hikokwalaho, loko va ku ka n'wina; ‘Vonani, ú le mananga le!’ mi nga yi kona; kumbe loko va ku: ‘Vonani, ú tumbela laha ndlwini!’ mi nga swi pfumeli sweswo. 27Hikuva kukotisa rihati loko ri hatima ku sukela evuxeni ku ya fika evupeladyambu, N'wana-wa-Munhu ú ta endlisa sweswo eku vuyeni ka yena. 28
Laha ntsumbu wu nga kona, hi laha makoti ma nga ta hlengeletana kona.
29
34:4
Ez. 32:7
Yuw. 2:10,31
3:15
Nhlav. 6:12-13
“Kan'we-kan'we loko nhlomulo wa minkarhi yoleyo wu ta va wu herile,
“ ‘dyambu ri ta hundzuka ntima,
ni n'weti a wu nga ha voningi;
tinyeleti ti ta wa hi le tilweni,
ni leswa matimba swa le matilweni swi ta dzinginisiwa.’
30
Nhlav. 1:7
“Hi kona xikombiso xa N'wana-wa-Munhu xi nga ta vonaka etilweni; vanhu va tinxaka hinkwato ta misava va ta ba nkosi, kutani va ta vona N'wana-wa-Munhu a ta emapapeni ya le tilweni, hi matimba ni ku kwetsima lokukulu. 31Hi mpfumawulo lowukulu wa mhalamhala, ú ta rhuma tintsumi ta yena; ti ta hlengeleta vahlawuriwa va yena, va huma ematlhelweni ya mune ya misava, ku sungula emakun'wini man'wana ya tilo ku ya fika eka laman'wanyana.
32“Dyondzani leswi hi murhi wa nkuwa: Loko marhavi ya wona ma sungula ku olova, ni loko matluka ya wona ma hluka, mi tiva leswaku ximumu xi le kusuhi. 33Hi mukhuva wolowo, loko mi vona swilo sweswo hinkwaswo, tivani leswaku nkarhi wu le kusuhi, wu le nyangweni. 34Ndzi tiyisile ndzi ri ka n'wina: Rixaka leri ri nga ka ri nga hundzi, ku nga si humelela swilo leswi hinkwaswo. 35Tilo ni misava swi ta hundza, kambe marito ya mina ma nga ka ma nga hundzi.
36“Loko ri ri siku ra kona ni nkarhi wa kona, a ku na loyi a swi tivaka, hambi ti ri tintsumi ta le matilweni, hambi a ri N'wana; swi tiviwa hi Tatana ntsena. 37
Ku vuya ka N'wana-wa-Munhu ku ta fana ni leswi humeleleke emasikwini ya Nowa. 38Hikuva emasikwini walawo, loko ndhambi ya mati yi nga si ta, vanhu a va ri eku dyeni, va nwa, va hlomisa ni ku hlomiselana, ku ko ku fika siku leri Nowa a ngheneke engalaveni ha rona; 39
a va nga anakanyi nchumu ku kondza loko ndhambi leyi ya mati yi ta, kutani yi va kukula hinkwavo; swi ta va tano ni le ku vuyeni ka N'wana-wa-Munhu.
40“Enkarhini wolowo, eka vanhu vambirhi lava nga ta va emasin'wini, ku ta tekiwa un'wana, un'wana a siyiwa; 41eka vavasati vambirhi lava nga ta va eku sileni, ku ta tekiwa un'wana, un'wana a siyiwa. 42Hitekani ke, hikuva a mi tivi siku leri Hosi ya n'wina yi nga ta ta ha rona.
43
“Swi tiveni ke: Loko onge n'wini wa yindlu ú tivile nkarhi lowu khamba ri nga ta ta ha wona, ingi a hitekile, a nga tshikanga yindlu ya yena yi tshoviwa. 44Hikokwalaho na n'wina, tshamani mi tilunghisile, hikuva N'wana-wa-Munhu ú ta ta enkarhini lowu mi nga wu ehleketiki.
45“Xana nandza la tshembekaka, wo tlhariha, hi wihi xana? Hi loyi n'wini wa yena a n'wi vekeke ku hlayisa malandza laman'wana la mutini, a ma phamela swakudya hi nkarhi wa kona. 46Ku katekile nandza loyi a nga ta kumiwa a ri karhi a endlisa sweswo, siku n'wini wa yena a vuyaka. 47Ndzi tiyisile ndzi ri ka n'wina, ú ta vekiwa ku va mulanguteri wa rifuwo hinkwaro ra n'wini wa yena. 48Kambe loko nandza yoloyi a ri lowo biha, ú ta ehleketa embilwini ya yena a ku: ‘N'wini wa mina wa hlwela ku vuya’, 49kutani a sungula ku ba malandza-kulobye, a dya, a nwa ni swidakwa. 50Kasi n'wini wa yena a nga tshuka a fika, hi siku leri nandza loyi a nga n'wi langutelangiki ku vuya ha rona, ni le nkarhini lowu a nga wu tiviki; 51kutani n'wini wa nandza loyi ú ta n'wi ba swinene, a n'wi cukumeta kun'we ni vakanganyisi, laha ku nga ta va ni minkosi, ni ku getsela ka meno.


c: text/html

text:
VHEMBE
BIOSPHERE
The Vhembe Biosphere Reserve (VBR) i wanala kha tshitiriki tsha devhula kha Limpopo Province kha Riphabuliki ya Afrika Tshipembe.The Vhembe District Municipality (VDM) na Blouberg Local Municipality (BLM) (vhukati ha Capricorn District Municipality (CDM)) khathihi dzi fhata vhuledzani ha VBR. Dzinwe dza dzi dorobo dzine dza wanala kha VBR ndi Makhado, Thohoyandou, Musina, Malamulele khathihi na Blouberg.
The VBR i tika, u tutuwedza na u khoda vhadzulapo, zwivhumbeo zwa sialala, dzi Yunivesithi, muvhuso wapo, wa ma vudu na muvhuso wa vhukati ya shumisa milayo ya vhudi fhinduleli na mveledziso u itela u vhuedza vhathu vhothe na vhuledzani haho. - Muthu na zwi tshilaho na madaka. VBR i fhano kha vho rine, kha khominithi dzashu,mupo washu, vhumatshelo hashu na vhumatshelo ha murafho une wa khou da.
Vhembe Biosphere Reserve’s (VBR) ndivho yayo ndi u bveledza mbono la bveledziso kha vhupo hashu khathihi nau tsireledza mupo washu na mvelele.VBR i langiwa nga vhathu vho nangiwaho lwa demokirasi nga bodo ya vhulangi ya vha sa shumeli malamba vha shumaho tsini tsini na vudu la muhasho wa Local Economic Development, Environment and Tourism (LEDET) and the national Department of Environmental Forests and Fisheries (DEFF), une wa vha na maanda kha Biosphere Reserves dza la Afrika Tshipembe.
VBR i nga vha thusa hani?
VBR i thusa u disa u shuma nga u kona u shumisana na thanganyelo kha fhethu,i tutuwedza thoduluso na u tsireledza ndivho yapo(IKS) nga ha thekhinolodzhi u i tela u vhueliwa ha vhothe kha VBR na mirado yayo yothe.VBR i bveledza lutamo na u dzhenelela kha zwa u tsireleda mupo vhukati ha mirado yayo khathihi nau khwinisa vhutshilo ha vhathu kha VBR nga ha u thoma khwinifhadzo ya u wanala ha mishumo nga u budekanya siani la pfudzo,gundo,u fhirisa vhukoni nau linganyisa u fhata tsumba mishumo.VBR i dovha ya tutuwedza u dzhenelela ha u sa langula kha vhadzulapo/tshitshavha/ nau shumisana ha tshitshavha u itela u takusa VBR kha vhadzulapo na fhethu khathihi na kha dzitshakha.
Vha nga i thusa hani VBR?
Kana muthu en mune, CBO, NPO, tshivhumbeo tsha sialala, tshikolo kana mudzulapo ri toda u divha ubva kha vhone.
-
Vhone vha khou tshimbidza tsumba mushumo sa ya u langula zwa dzi tshika,vhulimi,vhulimi ha khovhe na miri,zwa mvelele,zwa u kunakisa vhupo nga tshitshavha kana tshikolo,zwa vhutsila,zwa vhuendela mashango,kana muthu u toda u thoma thandela ya mushumo? Ri nga takala u pfa kha vhathu.
-
Vha khou toda u divhisa nga ha tsireledzo ya mupo,u lata mashika hunwe na hunwe,migodi ya u kumba mutavha? Ria takala u vha thusa.
-
Vha na mihumbulo miswa ya u thoma thandela nga ha VBR,i ne i na tsumbo dza u bindudza ine ya nga vha na mbuelo nau tshimbidzea tshifhinga tshilapfu?Kha ri fhate rothe ri thome zwa vhubindudzi rothe.

robotstxt: allowed

filter: keep


text:
191Siku rin'wana Sawulo a vulavula ni n'wana wa yena Yonatani, ni malandza ya yena hinkwawo, hi ta ku dlaya Davhida. Kasi Yonatani n'wana wa yena a a rhandza Davhida ngopfu, 2kutani a ya n'wi hlevela a ku: “Tata wa mina Sawulo ú ni makungu ya ku ku dlaya. Hikokwalaho, mundzuku loko ri xa, tivonele swinene, u tshama endhawini yin'wana, u tumbela kona. 3Kutani mina ndzi ta huma na tatana, hi ya yima kusuhi ni laha u nga ta va u tumberile kona emasin'wini. Ndzi ta ku khongelela eka yena, kutani loko ndzi vonile hilaha timhaka ti yimeke hakona, ndzi ta ku tivisa.” 4Yonatani a khongelela Davhida swinene eka Sawulo tata wa yena, a ku: “We hosi, u nga tshuki u hoxela nandza wa wena Davhida, hikuva na yena a nga ku hoxelanga nchumu, naswona mintirho ya yena yi ku pfunile swinene. 5A nga chavanga ku fa, siku a dlayeke Mufilista, kutani hi siku rero HOSI Xikwembu xi ponisile Vaisraele hinkwavo hi ndlela yo hlamarisa. Loko u vonile leswi, swi ku tsakisile. Hikwalaho ka yini u lava ku dlaya Davhida xana? Wa hoxa! Munhu loyi a nga na nandzu, u ta va u halata ngati ya yena mahala.” 6Kutani Sawulo a yingisa marito ya Yonatani, a hlambanya a ku: “Ndza tiyisa emahlweni ka HOSI Xikwembu lexi hanyaka, ndzi ri: Davhida a nga ka a nga dlayiwi!” 7Kwalaho Yonatani a vitana Davhida, a n'wi hlamusela timhaka leti hinkwato, kutani a n'wi tlherisela eka Sawulo. Davhida a ya emahlweni a tirhela Sawulo tanihi masiku.
8Nyimpi yi tlhela yi pfuka, kutani Davhida a huma a ya lwa ni Vafilista, a va hlasela swinene, va kondza va n'wi tsutsuma. 9Kambe moya lowo biha lowu rhumiweke hi HOSI Xikwembu wu nghena eka Sawulo. A a tshamile endlwini ya yena, a tamele tlhari, Davhida a ri karhi a n'wi chayela haripa, 10kutani Sawulo a ringeta ku tlhava Davhida hi tlhari leswaku a ta n'wi katsa ni khumbi, kambe Davhida a vhika, tlhari ri ya tlhava khumbi. Kutani vusiku byebyo Davhida a suka a tsutsuma, a ponisa sweswo.
11
Kutani Sawulo a rhumela vanhuVan'wana va ri: ... a ponisa sweswo. 11 Hi vusiku byebyo, Sawulo a rhumela vanhu ... ekaya ka Davhida va ya n'wi rindza, leswaku a ta dlawa loko ri xile. Kambe Mikala a ku ka nuna wa yena Davhida: “Loko u nga tsutsumi vusiku byebyi, u tiponisa, mundzuku va ta ku dlaya.” 12Kavaloko Mikala a humesa Davhida hi ku n'wi nembeleta hi le fasitereni, kutani Davhida a tsutsuma, a ponisa sweswo. 13Mikala a teka xifaniso lexi vatliweke xa swikwembu,xifaniso lexi vatliweke xa swikwembu, kumbe: “terafi”. Vonani Nhlamuselo ya Marito a xi lata esangwini, a seketela nhloko ya xona hi xinkumbanaxinkumbana, kumbe: ritavala lexi lukiweke hi voya bya timbuti, kutani a xi funengeta hi nkumba. 14Loko Sawulo a rhumela vanhu ku ya khoma Davhida, Mikala a ku ka vona: “Wa vabya!” 15Sawulo a tlhela a rhuma vanhu lava, a ku ka vona: “Yanani, mi ya vona Davhida hi mahlo, mi n'wi rhwala hi sangu ra yena, mi vuya na yena haleno ka mina, ndzi ta n'wi dlaya.” 16Varhumiwa va lo na fika va nghena, va kuma leswaku ku ni xifaniso lexi vatliweke xa swikwembu esangwini, nhloko ya xona yi seketeriwile hi xinkumbana xa voya bya timbuti. 17Kutani Sawulo a vutisa Mikala a ku: “Hikwalaho ka yini u ndzi kanganyisile hi ndlela leyi, u tshika nala wa mina a tsutsuma a baleka, xana?” Mikala a hlamula Sawulo a ku: “Hi yena la nga te: ‘Loko u nga ndzi tshiki ndzi tsutsuma, ndzi ta boheka ku ku dlaya!’ ”
18Loko Davhida a balekile, a tsutsuma a ya fika eka Samiele emutini wa Rhama, a n'wi rungulela hinkwaswo leswi Sawulo a n'wi endleke swona; kutani va suka hi vumbirhi bya vona, va ya tshama eNayoto. 19Vanhu va tivisa Sawulo leswaku Davhida ú le Nayoto, le Rhama. 20Kavaloko Sawulo a rhumela vanhu ku ya khoma Davhida. Loko varhumiwa lava va fika, va vona ntlawa wa vaprofeta lava a va ri eku vhumbheni, va rhangeriwile hi Samiele, kutani na vona va ngheniwa hi Moya wa Xikwembu, va sungula ku vhumbha.
21Loko Sawulo a byeriwa timhaka leti, a rhumela van'wana vanhu, kutani na vona va fika va sungula ku vhumbha. Sawulo a engeta a rhumela ntlawa wa vunharhu, na wona wu fika wu sungula ku vhumbha. 22Hiloko a ya eRhama hi yexe. Loko a fika exihlobyeni lexikulu lexi nga eSeku, a vutisa a ku: “Xana Samiele na Davhida, va kwihi xana?” A byeriwa leswaku va le Nayoto, le Rhama. 23Kwalaho, a suka a ya kona. Loko a ha ri endleleni, na yena a ngheniwa hi Moya wa Xikwembu, a sungula ku vhumbha, ku kondza a ya nghena eNayoto le Rhama; 24
a hluvula swiambalo swa yena ku fana ni vaprofeta, kutani a vhumbha emahlweni ka Samiele, a wela hansi, a tshama a nga ambalanga nchumu siku rero hinkwaro ni vusiku bya kona (xivuriso lexi nge: “Xana Sawulo na yena i un'wana wa vaprofeta xana?” xi sukela kwalaho).


text:
Vanghana va Yobo va hlamulana na yena ro sungula
(4:1 – 14:22)
41Kutani Elifasi wa le Temani a sungula ku vulavula, a ku:
2“Loko ho va ni rito eka wena, hi ta ku karhata ke?
Ntsena, ku miyela a swi endleki!
3Wa swi tiva, u khongoterile lava tala,
lava karheleke, u va nyikile matimba.
4Marito ya wena ma pfuxile lava a va lava ku wa,
vanhu lava tsaneke, u va tiyisile.
5Kambe sweswi makhombo ma ku telaka, u hela matimba,
sweswi ma ku khumbaka, u le ku chaveni!
6Xana vukhongeri bya wena ni mintirho ya wena leyo lulama,
a swi ku tiyisi, swi ku nyika ku tshemba xana?
7“Tsundzuka: Munhu la nga riki na nandzu, a nge lovi,
la lulameke, a nge susiwi emisaveni.
8Mina ndzi vone leswi:
Lava byalaka leswo biha ni maxangu, va tshovela swona.
9Vukari bya Xikwembu bya va herisa,
byi hunga kukota bubutsa, byi va susa.
10Tinghala leto leva ta miyetiwa,
Xikwembu xi ti gula meno;
11hikokwalaho a ta ha dlayi nchumu ti fa hi ndlala,
vana va tona va hangalasiwa.”
12Elifasi a engeta a ku:
“Mahungu ma fikile ka mina ndzi ri exihundleni,
ndzi hleveriwa wona endleveni.
13Enkarhini lowu vanhu va etleleke nivusiku,
mina ndzi kombiwile swivono leswo hlamarisa;
14kutani ndzi khomiwa hi ku chava,
miri wa mina hinkwawo wu rhurhumela.
15Xilo xin'wana xo fana ni moya xi ndzi ba xikandza xi hundza,
swirho swa mina hinkwaswo swi khoma hi xirhami.
16Xilo xa kona xi yima,
kambe ndzi nga koti ku twisisa xivumbeko xa xona;
ndzi vona ndzhuti wa xona ntsena;
ku rhanga ku ku whíí, kutani ndzi twa rito leri nge:
17‘Xana munhu a nga tivula la tengeke, la nga riki na xidyoho,
emahlweni ka Xikwembu Muendli wa yena ke?
18Xikwembu xi nge tshembi hambi ma ri malandza ya xona,
ni tintsumi ta xona, xi ti vona nandzu.
19Loko swi ri tano, xi nga tshembisa ku yini munhu wa nyama,
la endliweke hi ntshuri wa misava,
la nga phyandlasiwaka kukota nsumbha, xana?Kumbe: la nga hatla a phyandlasiwa ku tlula nsumbha, xana?
20Munhu hambi o vona ku xa ka rona,
ku pela ka rona a nga ha ku voni;
ú lovela makumu,
a nga ha tsundzukiwi hi munhu ni un'we.
21Vutomi bya vanhu byi tsemiwa ku fana ni ngoti,Van'wana va ri: byi hlomuriwa kukota mhingu ya tende
va fa va nga twisisanga nchumu!’ ”


text:
Swikwembu
Kuphahla Swikwembu (Kumbe kuphahla Vafi), swi tshegiwe eka rirhandzu na ku xixima vafi. Eka mindzhavuko yin'wana, swi yelana na ku pfumela leswaku ku na vutomi endhzaku ka rifu, naswona vafi vahundzuka swikwembu naswona va swikota ku pfuna kumbe ku kavanyeta njombo ya lava hanyaka. Mintlawa yin'wana yi xixima varikwavo va ngati lava loveke; vukhongeri byin'wana, ngopfu-ngopfu Vukhongeri bya Vukatolika byi xixima vakwetsimi tani hi va vulavuleri emahlwenika Xikwembu.
E Yuropa, Axiya, Oxiyeniya na le matikweni man'wana ya Afrika, xikongomelo xo phahla swikwembu i ku tsakisa swikembu leswaku swi katekisa lava hanyaka. Kuphala swikwembu, swithlela swi tirhisiwa ku aka muti na xivongo, kutshembeka emutini na ku ku kurisa rixaka. Kuphahla swikwembu, ku kumeka eka tinxaka hinkwato ta vanhu hi ku hambana hambana ka ma phahle.
Nkatsakanyo[Lulamisa | edit source]
Kuphahla swikwembu swa hambana na ku khongela xikwembu. Eka mindzhavuko yin'wana ya xi Afrika, swikwembu swi voniwa tani hi vahlanganisi kumbe vayimeri va lava vahanyaka, naswona swikwembu swikota ku ngenelela tani hi varhumiwa exikarhi ka xikwembu na vanhu lava hanyaka. Tani hi mimoya leyi ayiri vanhu, swikota ku twisisa swi laveko swa vanhu ku antswa ku tlula swivumbiwa swa moya. Mindzhavuko yin'wana yi pfumela leswaku swikwembu swi fanela ku hlayisiwa hi switukulwana leswi hanyaka, naswona leswi swi katsa ku nyikela hi swakudya na swi laveko swin'wana. Van'wana vatshemba leswka ku phahla kova vutihlamuleri bya vumunhu hambi loko swikwembu swinga twi kumbe ku vona leswi endliweke.
Mindzhavuko yin'wna leyi xiximaka swikwembu, a yi swiviti ku phahla. Hiyona mhaka leyi, kungana ku hambana exikarhi ka ku phahla swikwembu na ku khongela xikwembu.[1][2][3] Ku phahla indlela yo xixima no hlayisa swikwembu eka vutomi bya swona bya vumoya. Hiswona leswi endlaka leswaku mindzhavuko na vukhongeri byo tala byi yelana emhakeni ya maphahlele. Van'wana va vhakela masirha ya vinyi va vona kumbe swikwembu swin'wana swa vona, naswona va siya swiluva no basisa sirha. Kambe leswi a swi fani na ku gandzela.
Swihenwa swa ku phahla e Afrika[Lulamisa | edit source]
Ku phahla swikwembu ku tolovelekile e Afrika, naswona i xiphemu xa vukhongeri byo tala by ndhzavuko. Swi tatisiwa hi ku pfumela eka xikwembu, hambiswiritano swikhongelo kumbe swikombelo na magandzelo swi nyikeriwa eka swikwembu. Kuphahla swikwembu i xiendlo lexi tolovelekeke eka ma Afrika yotala, naswona hakanyingi va hlanganisa ku phahla swikwembu na vukhongeri lebyi va byi amukeleke bya manguva lawa.[4][5]
Swiyelanisi[Lulamisa | edit source]
- ↑ worship, Cambridge University Press
- ↑ worship, Oxford University Press
- ↑ worship, Merriam-Webster, Incorporated
- ↑ Igor Kopytoff (1997), "Ancestors as Elders in Africa", in Roy Richard Grinker, Christopher Burghard Steiner, Perspectives on Africa: A Reader in Culture, History, and Representation, Blackwell Publishing, ISBN 1-55786-686-4
- ↑ Some reflections on ancestor workship in Africa Archived 2009-04-25 at the Wayback Machine., Meyer Fortes, African Systems of Thought, pages 122-142, University of Kent.


text:
Hi malembe yava 1890s mapurasi yale Lowveld aya lulamerile kutlula ku hlota nyana naku rimiwa, naswona endzhaku ka nkarhi nyana vinyi va wona vaya xavisele lava ava lava ku cela migodi. Vanhu lava vulavulaka Xitsonga eka ndzhawu liya ava hakela rent eka wona lava avangari kona; laha vinyi va wona ava tirha eka wona, lava kungariki eka vona va hakela mali leyi lulameleke (hi xitalo akuri hafu ya ntshovelo wa swibyariwa swa vona) kumbe ku tirha (ku ringana ntsevu wa tinhweti hi lembe).
Loko mintsengo ya misava yi tlakuka, naswona swiphemu leswikulu swa Lowveld aswi basisiwile eka malaria xikan’we na mavabyi yaku etlela, lava ava renta vaboheke ku hundzuka vatirhi kumbe va suka emapurasini. Ava aleriwa hikwalaho ka milawu ya mapasi kuva va suka eka doroba rin’we kuya eka rin’wani, mindyangu yotala yitshame eka misava leyi ayi vekeriwe vanhu vantima. Kambe vatlhele vasusiwa loko kuva na mapfhumba yo antswisa hi malembe yava 1940s laha aku ringetiwa kuva kuvekiwa vanhu lava ava hangalakile vava eka muganga wun’we, laha kunga endliwa darata naku biyelela tindzhawu to rima eka tona.
Hi va 1960s na 1970s miganga liya yi hangalasiwile tani hileswi mindyangu yotala yinga susiwa yiya eka tiko xikaya ra Vatsonga, Gazankulu. Timhaka ta xibalu naku tala ngopfu ka vanhu swi endle leswaku manhu votala va suka vaya lava mintirho eti ndzhawini tin’wana. Leswi swiendle leswakuvavanuna vasukela mimiti ya vona kuringana nkarhi woleha, naswona kufikela namuntlha hambi vari vavasati vasuka vaya lava mintirho ya tinguva eka mapurasi lawa yanga kusuhi. Swikatsana na ku borha ka vutomi byale makaya, leswi swivange leswaku xivumbeko xa ndyangu yi hlangana na swotala swa vutomi: byalwa, AIDS, ku biha emirini vana vahari vantsongo naku pfumaleka ka mintirho leswi swingati nyika matimba.
Muti wa ndzhavuko wa Xitsonga, i muti wantolovelo, lowungana wanuna, nsati kumbe vavasati va wanuna loyi, vana vavona xikan’we na mindyangu ya vana vavona va majaha loko vatekile. Ku akiwa ka tiyindlu, ta rhandzavula ti endliwe hi misava kutani ti fuleriwa hi byasi, leswi swikombisa laha Vatsonga vahumaka kona. Loko tshamelo ra muti rihambanaka kuya hi tindzhawu na tindzhawu, kambe kuna leswi swifanaka hi mimiti leyi. Muti hi ntolovelo wuva wuri wa xivumbeko xa xirhendzevutani, ku biheleriwa jarata hi darata kumbe timhandzi.
Kwala jarateni kuna xivala xa tihomu (xivala kumbe tshanga) hi le tlhelo nyana na gede ya muti leyi tirhisiwaka ku nghena e mutini, ngopfu ngopfu hile vuhuma dyambu bya muti. Minyangwa yinwana leyiyaka emasin’wini kumbe laha ku kiwaka mati yitirhisiwa hi swirho swa ndyangu. Yindlu ya nsati lonkulu (yindlu nkulu) yiva yiri endzhaku ka xivala, laha tiyindlu ta vavasati lavan’wana tinga tava hikwala tlhelo ka yona.
Wansati un’wana na un’wana una ndzhawu yayena yo swekela kona, exitangeni kumbe laha kunga endliwa hi timhandzi na timbalele, kumbe khumbi ra maribye kumbe misava. Nsati lonkulu una dulu ra yena ro hlayisela kona swakudya. Vana va vekiwa kuhambana kuya hi rimbewu — vanhwenyana va vekiwa ekusuhi swinene na muti kutani vafana vavekiwa exikarhi xivala na gede leyikulu yonghena laha mutini. Ndzhawu yo hlawuleka (huvo), hixitalo yivekeriwe mintsandza na marhavi ya misinya yi endleriwe ehansi ka nsinya naswona hikona ku hlanganiwaka kona loko kuri na tinhlengeletano; ndzhawu yinwani i gandzelo, leringavaka kun’wana na kun’wana e mutini naswona rina xikongomelo xo hlawuleka.
Ndzhawu ya vandla, yingava endzeni kumbe e handle ka muti, hi laha vavanuna va hlanganaka kona ku burisana hi vufambisi na timhaka ta muti. Laha aku pfumeleriwi vana kumbe vavasati. Vulawuri bya muti byile mavokweni ya tatana, loyi a hloniphiwaka swinene hi nsati na vana vayena. Eka miti yalekusuhi na maxaka, xiyimo xa vavasati swiya hi nxaxameto wa leswi vanga tekisiwa xiswona e mutini.
Nsati wosungula (nsati lonkulu) utshama ari nsati lonkulu; una xitulu xale henhla na xiyimo naswona u fanele ku xiximiya hilava van’wana. Xiyimo na nhlonipho eka vana naswona swiya hiku mhani wa vona ule ka xiyimo xihi emutini. Xiyimo na rimbewu hiswona swi hlohletelaka vuxaka exikarhi ka vamakwavu. Tlhandla kambirhi, milawu ya matikhomelo, timfanelo, mintirho, nasin’wana swikona eka milawu ya matikhomelo leyi nwana un’wana na un’wana a languteriwaka ku swilandzelela.
Translated by Ike Ngobeni


text:
11Mina Pawulo loyi a vitaniweke hi ku rhandza ka Xikwembu ku va muapostola wa Kriste Yesu, na Sostene makwerhu, 2
hi tsalela kereke ya Xikwembu leyi nge Korinto, va nga lava vitaniweke ku va vahlawuriwa va Xikwembu ni ku basisiwa eka Kriste Yesu; hi tsalela ni hinkwavo lava nge matikweni hinkwawo, lava khongelaka vito ra Hosi ya hina Yesu Kriste yi nga Hosi ya vona ni ya hina, hi ri:
3Tintswalo ni ku rhula a swi ve na n'wina, swi huma eka Xikwembu Tata wa hina, ni ka Hosi Yesu Kriste!
4Masiku hinkwawo ndzi nkhensa Xikwembu xa mina hikwalaho ka n'wina. Ndzi xi nkhensa hikwalaho ka tinyiko ta xona leti mi ti kumeke eka Kriste Yesu. 5Eka yena mi endliwile lava fumeke matlhelo hinkwawo, eku vulavuleni hinkwako, ne ku tiveni hinkwako, 6hikuva vumbhoni bya hina eka Kriste byi tiyisiwile exikarhi ka n'wina; 7hikokwalaho a mi pfumali nyiko ni yin'we ya Moya, loko mi ri karhi mi langutela ku hlavuteriwa ka Hosi ya hina Yesu Kriste, 8loyi a nga ta mi tiyisa ku yisa eku heteleleni, mi va lava nga solekiki hi siku ra Hosi ya hina Yesu Kriste. 9Xikwembu xa tshembeka, xona lexi xi mi vitaneleke ku va ni xinakulobye ni N'wana wa xona Yesu Kriste Hosi ya hina.
10Ndza mi khongotela vamakwerhu, hi vito ra Hosi ya hina Yesu Kriste, ndzi ri: Twananani hinkwenu eku vulavuleni. Ku nga tshuki ku va ni ku avana exikarhi ka n'wina, kambe mi hlangana mi va van'we eku anakanyeni ne makungwini ya n'wina; 11hikuva, vamakwerhu, ndzi byeriwile ta n'wina hi va ka Klowe, va ri ku kanetana ku kona exikarhi ka n'wina. 12
Ndzi vula hi leswi: Un'wana wa n'wina ú ri: “Mina, ndzi wa ka Pawulo”, un'wana a ku: “Mina ndzi wa ka Apolosi”, un'wana a ku: “Mina ndzi wa ka Kefasi”, kasi un'wana a ku: “Mina ndzi wa ka Kriste.” 13Xana Kriste ú avanile xana? Xana Pawulo ú tshama a vambiwa a vamberiwa n'wina xana, kumbe xana mi khuvuriwile hi vito ra Pawulo xana? 14
19:29
Rho. 16:23
Ndza nkhensa, hikuva a ndzi khuvulanga ni un'we wa n'wina, loko a nga ri Krispo na Gayo. 15Hikokwalaho, a ku na loyi a nga vulaka leswaku mi khuvuriwile hi vito ra mina. 16
(Ndzi khuvurile ni ndyangu wa va ka Stefanasi. Ehandle ka sweswo a ndza ha tsundzuki loko kumbe ndzi nga va ndzi khuvurile ni un'wana.) 17Kriste ú ndzi rhumile, ku nga ri ku ta khuvula, kambe ku ta twarisa Mahungu Lamanene; naswona, ku nga ri hi vutlhari eku vulavuleni, leswaku xihambano xa Kriste xi nga tshuki xi hundzuka swa hava.
18Dyondzo ya xihambano i vuhunguki eka lava lovaka; kambe eka hina lava ponisiwaka i matimba ya Xikwembu. 19
Hikuva ku tsariwile leswaku:
“Ndzi ta onha vutlhari bya tintlhari,
ndzi bakanya vutivi bya vativi.”
20
Es. 19:12
33:18
Es. 44:25
Yi kwihi ntlhari xana? Ú kwihi mutsari xana? Loyi a tsakelaka ku phikisana na van'wana hi swa misava leyi, ú kwihi ke? Xana Xikwembu a xi kombanga leswaku vutlhari bya misava leyi i vuhunguki ke? 21Hikuva, evutlharini bya xona, Xikwembu xi endlile leswaku vanhu va misava, hi vutlhari bya vona, va tsandzeka ku xi tiva. Kutani swi tsakisile Xikwembu ku ponisa lava pfumelaka, hi ku tirhisa swo sweswi vanhu va nge i “vuhunguki”, loko hi twarisa Rito.
22Vayuda va kombela mahlori, Vagriki vona va lava vutlhari, 23kambe loko hi ri hina hi twarisa Kriste la vambiweke, loyi a nga xikhunguvanyiso eka Vayuda ni vuhunguki eka vamatiko; 24kambe eka lava vitaniweke, hambi va ri Vayuda, hambi va ri Vagriki, Kriste i matimba ya Xikwembu ni vutlhari bya xona. 25Hikuva leswi vanhu va nge i “vuhunguki bya Xikwembu”, swi ni vutlhari ku tlula vutlhari bya vanhu, ni leswi va nge i “ku tsana ka Xikwembu”, swi ni matimba ku tlula matimba ya vanhu.
26Hikowalaho vamakwerhu, anakanyani leswi a mi ri swona loko mi vitaniwa: Hi ku vona ka vanhu, lava tlhariheke, ni lava tiyeke, ni lavo chaviseka, a va nga talanga exikarhi ka n'wina; 27kambe Xikwembu xi hlawurile leswi misava yi swi vonaka swi ri “swa vuhunguki”, ku khomisa tintlhari etingana. Xikwembu xi hlawurile leswi misava yi swi vonaka swi ri ni ku tsana, ku khomisa leswi nga ni matimba etingana. 28Xikwembu xi hlawurile leswi misava yi swi langutelaka ehansi ni ku swi sola, leswi ni ku va kona swi nga riki kona, eku herisa leswi nga kona, 29leswaku ku nga vi na munhu ni un'we loyi a tidzunisaka emahlweni ka xona. 30Hi ku endla ka xona, mi le ka Kriste Yesu, kutani hi xona Xikwembu lexi nga endla leswaku Kriste a va vutlhari eka hina; ha yena hi endliwa lava lulameke, hi hundzuka vahlawuriwa va Xikwembu, hi va ni ku kutsuriwa. 31
Hikokwalaho Matsalwa ma vulaka leswaku: “Loyi a lavaka ku tidzunisa, a a tidzunisele eHosini.”


text:
Risimu. Pisalema ya Davhida.
1081We Xikwembu, mbilu ya mina a yi chavi nchumu!
Hikokwalaho, ndzi ta suma risimu ndzi yimbelela.
Ina, ndzi tsakela sweswo!Van'wana va ri: Pfuka wena moya wanga!
2We haripa na we xitende, pfukani!
Vurhonga, ndzi ta byi pfuxa.Van'wana va ri: Ndzi ta pfuka hi vurhonga
3We HOSI Xikwembu, ndzi ta ku nkhensa exikarhi ka matiko,
ndzi ta yimbelela ndzi ku dzunisa exikarhi ka vanhu va tinxaka-xaka,
4hikuva rirhandzu ra wena i rikulu ku tlula matilo,
ku tshembeka ka wena ku dliva ni mapapa.
5We Xikwembu, komba vukulu bya wena ehenhla tilweni,
ku dzuneka ka wena a ku tate misava hinkwayo.
6Ndzi hlamuleVan'wana va ri: Hi hlamule u ndzi ponisa hi matimba ya wena,
kutani varhandziwa va wena va ta hlayiseka.
7Xikwembu xi vulavula xi ri eTempeleni ya xona, xi ku:
“Ndzi muhluri! Ndzi ta pandza mindzilekana emutini wa Xikeme,
ndzi avela vanhu rivala ra Sukoti.
8Va le Giliyadi i va mina, hambi va ri va ka Manase i va mina.
Va ka Efrayimi i xihuku xa mina,
va ka Yuda vona i nhonga ya mina ya vuhosi.
9Tiko ra Mowabu i xibya ntsena lexi ndzi xi tirhisaka,
va le Edomu va fumiwa hi mina,
ndzi hlurile Vafilista, kutani ndzi le ku giyeni.”
10Xana i mani la nga ta ndzi yisa le Edomu,
a ndzi nghenisa ekhokholweni ra kona,
11loko ku nga ri wena Xikwembu! Kasi sweswi u hi cukumetile,
a wa ha yi na wona mavuthu ya hina enyimpini.
12Hi pfune u hi lamulela eka valala va hina,
hikuva vanhu va misava leyi va nge hi ponisi.
13Xikwembu xi ta yima na hina, kutani hi ta hlula,
hi xona xi nga ta kandziyela valala va hina.


text:
Abstract:
Tshipikwa tsha ngudo iyi ho vha u sedzulusa zwine vhalala vha nga thusa ngazwo kha u kona u tandulula thaidzo dzine ra vha nadzo ano maḓuvha. Ri tshi sedza miṱa i khou pwashea ḓuvha ḽiṅwe na ḽiṅwe nga ṅwambo wa u shaya ngeletshedzo dza vhalala nga maanḓa vha vhushaka ha malofha.
Zwo vhonala kha ino ngudo uri vhaṅwe vhaṅwali na vhasengulusi vho vhona zwi zwa ndeme u kona u ṱalutshedza ndeme ya vhalala na zwine vha eletshedza.
U shumiswa ha theminolodzhi ya vhushaka ha malofha zwo kona u vhonala uri nga ngoho, ya swika hune ya tevhelwa na u ṱhonifhiwa zwi ḓo ita uri ḽi kone u lala miṱani yashu. Nga u nyadza ngeletshedzo dzi bvaho kha vhalala zwo sumbedzwa kha ino ngudo uri vhathu vha nga dzula vha tshi vhaisala vhutshiloni havho. Zwenezwo theminolodzhi ya vhushaka ha malofha ndi zwa ndeme uri i ṱhonifhiwe ngauri i ṋea tshirunzi miṱa na uri miṱa ya sa kwashekane na u fhalala.


text:
Xipopana
Xipopana xi endliwa hi mapopo yo vupfa, chukele ro tshwuka na swivirisi. Byalwa lebyi byi halaka ku fana na mati, kambe wu na muhlovo wa xitshopi. Byalwa lebyi a byi rhandza hi vafana na majaha ntiyela.[1]
Maswekelo[Lulamisa | edit source]
Xipopana xi swekiwa hi ku vandla mapopo yo vupfa, kutani u ma tsemelela u chela endzeni ka khuwana, ivi u chela chukele na swivirisi. U fanele u fungeta u veka ku fikela mundzuku. Loko ri xa swi tlhutlha khuvi, swi ta va swi vula leswaku swi virile, kutani u teka sefo u hluta u chela endzeni ka jomela byi nwiwa.[1]
Mintshaho[Lulamisa | edit source]
- ↑ 1.0 1.1 Nukeri, Emilinah Reginah (2012). "Nkanelo wa yin'wana ya mindhavuko ya ririmi ra Vatsonga/Machangana hi ku kongomisa eka swakunwa swa ndhavuko". University of Limpopo.


text:
Zavazava
Zavazava i nsinya wo komile, naswona a wukuli wuya e henhla. Nsinya wa zavazava wu tswala mihandzu ya ribungu naswona a wu dyiwi hi vanhu hikuva wu na mitwa.[1]
Nhlamuselo[Lulamisa | edit source]
Vanhu ngopfu varimi a va wu rhandzi nsinya wa zavazava hikuva wu endla nhova leyikulu emasin`wini. Nsinya wa zavazava wu vangela vahlakuri ntirho lowukulu hikokwalaho ka nhova.[1]
Matirhisele[Lulamisa | edit source]
Murhi lowu wu na chefu eka vanhu. Mbewu ya wona loko vana vo tlanga hi wona yi nga va vangela ku kula ka ndzololo ematihlweni, ku hisa ka miri, ku oma ka nomo, mbilu yi bela ehenhla. Vana va fanele ku lemukisiwa leswaku a va fanelangi ku tlanga hi murhi lowu. Mbewu kumbe mihandzu ya zavazava loko wu tsakama kumbe wu omile, wa phutseriwa hi phepha wu lumekiwa ndzilo va dzaha musi wa kona, wu hanyisa vuvabyi bya matino na rifuva.[1]
Matluka ya murhi lowu ma horisa swilondzo, ku vava ka miri, vuvabyi byo tlulela tanihi mukhuhlwana, marhumba, ku tshoveka ka marhambu, marhambu yo ka ma nga tiyelanga, ku hundzuluka ka misiha na ku tshungula ku tshamela ku ya exiyindlwanini ku ya ba mati. Loko munhu a dya matluka ya ku tsakama kumbe yo oma ma ta n`wi etlerisa kumbe ku n`wi hlanganisa nhloko. Nsinya lowu wu na mitwa leyi damarhelaka loko munhu a tshuka a hundza hi le kusuhi na wona. Timbuti na tinyimpfu ta damarheliwa loko ti tshuka ti fambela kusuhi na murhi lowu. Mbewu ya murhi lowu yi byaleka hi ku olova hikuva yi phatsama eka munhu kumbe xiharhi xo karhi kutani laha yi fikaka yi wela kona yo mila. Nsinya lowu wu tshungula vuvabyi bya asthma na ku herisa ku vava ka miri. Nsinya wa zavazava wu tshungula swilondzo na ku chuluka na ku tlhela wu tshungula meno na swirhumbana. Nakambe murhi lowu wu tshungula vuvabyi bya mahlo.[1]
Mintshaho[Lulamisa | edit source]
- ↑ 1.0 1.1 1.2 1.3 MALAMULE, R.J (2015). "Mathyelo ya mavito ya minsinya yo tshungula mavabyi eka Skhukhuza, eMpumalanga: Maendlelo ya Onomasitiki". University of Limpopo.


text:
Lolo a ri nhwana lontsongo wo tlhariha swinene loyi a tshama eka tikoxikaya ra vanhu va le Batswana. Tikoxikaya leri a ri sasekile ku tlula matiko hinkwawo emisaveni. Vanhu va tiko leri a va tlharihile hakunene naswona a va ri emahlweni eka mikarhi ya vona. Lolo a tlharihile ku va tlula hinkwavo. Etikweni ra ka va Lolo, inthanete a ku ri xitirhisiwa xa nkoka swinene. Loko u endzela tikoxikaya leri, u ta kuma vana va xikolo va ri karhi va tirhisa tikhompyuta ta tithebulete ku kuma vuxokoxoko lebyi va byi lavaka ku tirha ntirho wa xikolo. Vanhu vo tala a va ri na mimovha leyi hahaka naswona a va tirhisa inthanete ku lawula mimovha leyi. Vanhu a va tirhisa inthanete eka swilo HINKWASWO!
Eka siku rin’wana – DZWII! Hi xinkadyana inthanete a yi fambile. Un’wana na un’wana a ehleketa leswaku kumbe yi fambile swa xinkadyana naswona yi ta vuya endzhaku, kambe a swi nga ri tano. Hosi na nkosikazi va le tikweni va endlile xitiviso eka xiyanimoya xa muganga na le ka switichi swa mavonakule. Va vurile leswaku inthanete yi ta kayivela ku ringana nkarhi wo leha. Un’wana na un’wana etikweni u hlamarile swinene. Lolo a languta hi ku hlamala loko n’wana uun’wana na un’wana exikolweni xa yena a va na ntshikelelo. “Vutomi bya hina byi herile!” ku vula un’wana wa vanghana va Lolo a n’wi khomile makatla. Un’wana wa vadyondzisi va Lolo u humile hi ku tsutsuma etlilasini, a n’wi khoma hi voko a ku, “Endla swin’wana, Lolo! Hi wena u nga tlhariha.” Kutani mudyondzisi a tsutsuma a ri karhi a rila.
Lolo a nga swi twisisi leswaku swi tika kwihi. “Un’wana na un’wana u hanya onge misava ya hela!” a ehleketa. U tekile xiboho xa leswaku hi siku leri landzaka u ta endzela hosi na nkosikazi ku ya kumisisa leswaku xiphiqo i yini. Lolo a fika Endlwini ya Vukosi, u amukeriwile hi nghilazi ya masi yo kufumela na ndyelo ya swiphemuphemu swa makokisi ya chokoleti. Lolo u dyile makokisi man’wana loko a ha yimele hosi na nkosikazi. A ma ri makokisi ya xiyimo xa le henhla eka hinkwawo lama a nga tshama a ma dya.
Hosi na nkosikazi va fikile va xeweta Lolo. Va sungurile ku vulavula hi xiphiqo lexi nga kona etikweni. Kutani nkosikazi a hlamusela leswaku vaholobye va kumile leswaku xiphiqo a xi ri eka sathelayiti leyi nga ekule, ekule swinene – ku ya le henhla exibakabakeni! “Hikwalaho,” ku vula nkosikazi, “a hi tiko ra hina ntsena, kambe misava hinkwayo yi hava inthanete.” Kutani nkosikazi a khoma voko ra Lolo a ku ka yena, “N’wananga, hi lava munhu loyi a nga na vutlharhi byo kota ku nghena eka xibamubamu xa vukosi, a famba a ya exibakabakeni ku ya lunghisa sathelayiti.” “Lolo,” ku vula hosi, “hi wena ntsena u nga endlaka ntirho lowu! Loko wo endla leswi, u ta va u ri karhi u pfuna misava hinkwayo.”
Lolo a titwa a tsakile na ku khomiwa hi nkhenunkhenu hi nkarhi wun’we. U hlayile leswaku ku ya exibakabakeni swi na nghozi ku endla tano, kambe u pfumerile ku ya kona. Eka masiku layotala, nhwana lontsongo u tirhile xikan’we na vatirhikulobye vo ya xibakabakeni ku lulamisela ntirho lowo hlawuleka. U dyondzile hi ta ku hahisa na ku lawula xibamubamu na ku dyondza hi ta ku phaphamala exibakabakeni. Hi xinkadyana Lolo a lulamerile ku haha a ya exibakabakeni. Hi siku leri Lolo a nga famba hi rona, un’wana na un’wana a ri kona ku ta vona. Vanhu a va n’wi hoxela hi swiluva ku n’wi navelela mikateko. Van’wani a va yimbelela tinsimu ta nhlohlotelo. Lolo a titwa a rhandzekile.
Lolo a tlulela endzeni ka xibamubamu kutani van’waxithekiniki hinkwavo va pfulela tinjhini hinkwato. Hi xinkadyana, xibamubamu xi hambana na Misava. Endzaku ko haha ku ringana nkarhi wo leha, nkarhi wo leha swinene, xibamubamu xi phatsamile exitichini xa xibamubamu. Lolo a kota ku vona sathelayiti hi fesitere. U tihlanganisile na hosi na nkosikazi hi ku tirhisa riqingho ro hlawuleka ku va tivisa leswaku u fikile kahle. Un’wana na un’wana etikweni ekaya a tlangela swinene naswona vatswari va yena a va tsakile swinene ku tiva leswaku nhwana wa vona wa hanya naswona u kahle.
Kambe riendzo a ri va nga hi ndlela leyi a ri kunguhatiwile ha kona. Ku hundzile masiku yo hlaya Lolo a nga kumi laha xiphiqo xi nga kona. A swi tiva leswaku ku humelela ka ntirho swi le mavokweni ya yena naswona a nga lavi ku khomisa vanhu tingana. Hi xinkadyana swakudya na mati ya ntlawa swi sungula ku hela. Ntirho wu sungula ku tika, kambe nhwana lontsongo lowo tlhariha a ya emahlweni a tirha lero na tirha, ku kondza siku rin’wana … a kuma laha a ku ri na xiphiqo! Yin’wana ya tintambhu ta sathelayiti a yi tshwile naswona a yi fanele ku cinciwa. Loko Lolo a endliletano, inthanete yi vuyile! Un’wana na un’wana etikweni ra ka vona xikan’we na le misaveni hinkwayo va tsaka.
Endzhaku ka ntirho lowo tika, kambe lowu humeleleke, Lolo a vuyela ekaya. A ri nghwazi! Hosi na nkosikazi a va tinyungubyisa swinene hi yena hikwalaho va nga n’wi nyika mendlele yo n’wi xixima kutani va thya n’wana wa vona loyi a landzela vito ra yena.


text:
81
Vamakwerhu, hi lava leswaku mi tiva leswi tintswalo ta Xikwembu ti swi endleke etikerekeni ta Makedoniya. 2Va ringiwile ngopfu hi maxangu, kambe exikarhi ka swona hinkwaswo, ku tsaka ka vona ku yile ku engeteleka. Kutani hambileswi a va ri evusiwaneni lebyikulu, va humesile tinyiko ta vona hi ku hanana loku tlurisaka mpimo. 3Ndzi nga mi byela leswaku va hlengile hi ku ya hi hinkwaswo leswi a va ri na swona, ni ku hundzisa kwalaho; hi ku rhandza ka vona, 4va komberile hi matimba swinene leswaku hi va katekisa hi ku va pfumelela ku hoxa xandla xa vona entirhweni lowu wo pfuna vahlawuriwa va Xikwembu. 5I mhaka leyi hina a hi nga yi langutelanga, hikuva va rhangile hi ku tinyiketa eka Hosi, kutani hi ku rhandza ka Xikwembu va tlhele va tinyiketa eka hina. 6Hikokwalaho hi khongoterile Tito, la sunguleke ntirho wolowo, ku ya emahlweni na wona, a mi pfuna ku hetisa nyiko leyi ya tintswalo. 7Mi swifumi eka hinkwaswo leswi mi nga na swona, eku pfumeleni, eku vulavuleni, evutivini, ni le ku hisekeni hinkwako, ni le rirhandzwini leri hi ri pfuxeke eka n'wina; hi mukhuva wolowo, kombani leswaku mi swifumi eku humeseni ka nyiko yoleyo ya tintswalo.
8A ndzi mi lerisi, kambe ndzo mi byela ntsena hilaha van'wana va hisekelaka ku pfuna hakona, ndzi ta tiva ku tiya ka rirhandzu ra n'wina. 9Ma ti tiva tintswalo ta Hosi ya hina Yesu Kriste: A a fumile, hambiswiritano ú hundzukile xisiwana hikwalaho ka n'wina, leswaku mi endliwa swifumi hi vusiwana bya yena. 10Hikokwalaho, emhakeni leyi, ndzi ta mi komba miehleketo ya mina: N'wexemu hi n'wina a mi ri lavo rhanga lava nga tiyimisela ku pfuna, ni ku swi endla mi swi endlile; 11sweswi a mi ta fanela ku hetisa ntirho lowu mi wu sunguleke. A mi navela swinene ku pfuna, mi tiyimisele swona; hi mukhuva wolowo, sweswi hetisani ntirho wa kona hi ku ya hi leswi mi nga na swona. 12Hikuva loko munhu a navela swinene ku nyika, Xikwembu a xi kombeli leswi a nga riki na swona, kambe xi amukela swo leswi a swi humesaka. 13Leswi a swi vuli leswaku van'wana va fanele ku vevukeriwa, kutani n'wina mi tikeriwa, e-e! Kambe a swi endliwe ku ri hava ku dyelelana. 14Ndzalo ya n'wina sweswi yi va pfuna evusiwaneni bya vona; siku rin'wana ndzalo ya vona yi ta mi pfuna evusiwaneni bya n'wina. Kutani sweswo swi ta endla leswaku ku nga vi na ku dyelelana, 15
kukotisa leswi Tsalwa ri vulaka swona, leri nge: “Loyi a a hlengeletile ngopfu a nga vanga ni leswo tala, ni loyi a a hlengeletile switsongo a nga kayivelanga.”
16A ku nkhensiwe Xikwembu lexi endlaka leswaku Tito a hiseka ku fana na hina ku mi pfuna. 17Hi n'wi komberile ku ta kwaleyo ka n'wina, kutani ú nkhensile, kambe ana a tiyimisele ku ta kwaleyo ka n'wina, hi ku rhandza ka yena. 18Hi n'wi rhuma a ta na makwerhu un'wana loyi a dzunisiwaka etikerekeni hinkwato hi mhaka ya ntirho wa yena wo fambisa Evhangeli. 19A hi sweswo ntsena, kambe naswona ú hlawuriwile hi tikereke ku famba na hina entirhweni lowu wa tintswalo;Van'wana va ri: ku famba na hina loko hi heleketa nyiko leyi ya tintswalo nyiko ya kona hi yi tamela eku dzuniseni ka Hosi hi xiviri xa yona, ni ku va xikombiso xa leswaku hi navela swinene ku pfuna. 20Hi ringeta ku endla leswaku hi nga soriwi hi munhu na un'we emhakeni ya nyiko leyi hi yi tamelaka, leyi humesiweke hi mbilu ya ku ntshunxeka. 21Hi navela ku endla leswi sasekeke ku nga ri emahlweni ka Hosi ntsena, kambe ni le mahlweni ka vanhu. 22Hi va rhumela va ta kun'we ni makwerhu un'wana wa hina loyi hi nga n'wi xiyaxiya minkarhi leyo tala, hi kuma a ri la hisekaka eka leswo tala, loyi nisweswi ku hiseka ka yena ku nga ya ku engeteleka, hi mhaka ya leswi a mi tshembaka ngopfu. 23Loko a ri Tito, i nakulorhi ni loyi ndzi tirhisanaka na yena ku mi pfuna; loko va ri vamakwerhu lavan'wana, i varhumiwa va tikereke, lava Kriste a chavisekaka hi mhaka ya vona. 24Loko swi ri tano, va kombeni swi vonaka erivaleni, emahlweni ka tikereke, leswaku ma va rhandza, ni leswaku a hi hoxi loko hi tidzunisa ha n'wina.


text:
113 Dzunisani Yehovha!*N’wi dzuniseni, n’wina malandza ya Yehovha,Dzunisani vito ra Yehovha.2 Vito ra Yehovha a ri dzunisiweKu sukela sweswi ni hilaha ku nga heriki.+3 Vito ra Yehovha a ri dzunisiwe,Ku suka evuxeni ku ya evupeladyambu.+4 Yehovha u tlakukile eka matiko hinkwawo;+Ku vangama ka yena ku tlakuke ku tlula matilo.+5 I mani la fanaka na Yehovha Xikwembu xa hina,+Yena la tshamaka* ehenhla?6 Wa korhama a languta etilweni ni le misaveni,+7 A pfuxa loyi a pfumalaka entshurini.A susa xisiwana etaleni*+8 Leswaku a xi tshamisa ni swifumi,Ni vanhu vakwe va xiyimo xa le henhla.9 U nyika wansati la nga mhika ndyanguA va manana la tsakeke la nga ni vana.+Dzunisani Yehovha!*
Tinhlamuselo ta le hansi
^ Kumbe “Haleluya,” leswi vulaka “Dzunisani Yah.” Yah i nkomiso wa vito leri nge Yehovha.


text:
61“Tanani, hi tlhelela eka HOSI Xikwembu;
leswi xi hi handzuleleke, xi ta hi horisa,
timbanga leti xi hi boxeke tona, xi ta ti bohelela.
2Xi ta hi horisa hi masiku ma nga ri mangani,
xi ta hi pfuxa emasangwini,
kutani hi ta hanya emahlweni ka xona.
3A hi tikarhateni, hi tikarhatela ku tirhela HOSI Xikwembu:
Xikwembu xi fana ni vurhonga, xi nge tsandzeki ku humelela;
xi ta ta eka hina ku fana ni mpfula ya xirimo,
ku fana ni ku sewula ka mpfula ya ximun'wana.”
4Xana ndzi ta endla yini hi n'wina va ka Efrayimi xana?
Na n'wina va ka Yuda, ndzi ta endla yini hi n'wina xana?
Ku tshembeka ka n'wina ku fana ni hunguva nimixo,
ku fana ni mberha leyi hatlisaka ku dzudzeka.
5Hikokwalaho ndzi rhumile vaprofeta va ya va laya,
ndzi lerisile vanhu ku ya va dlaya,
ku avanyisa ka mina ku tikombile ku fana ni ku vonakala.
6
12:17
Ndzi tsakela ku rhandziwa, ku nga ri ku humeseriwa magandzelo,
ni ku tirheriwa mina Xikwembu, ku tlula ku hiseriwa mirhi ya risuna.
7Kambe va tshovile ntwanano ku fana na Adamu,
hi ku ka va nga ndzi tirhelanga hi ku tshembeka.Van'wana va ri: Va tshovile ntwanano le Adama; kona kwale, a va ndzi tirhelanga hi ku tshembeka. Adama: Vonani Yoxuwa 3:16
8Muti wa Giliyadi i wa lava endlaka leswo biha,
eka wona, ngati vo famba ehenhla ka yona.
9Vaprista va fana ni swigevenga leswi tumbelelaka vanhu,
va hlengeletana endhawini yin'we,
va dlaya vanhu endleleni yo ya eXikeme;
leswi va swi endlaka i manyala ntsena.
10Leswi ndzi swi voneke exikarhi ka vanhu va tiko ra Israele,
swa chavisa swinene;
vanhu lava va ka Efrayimi va endla vunghwavava
lebyi thyakisaka tiko ra vona.
11Na n'wina va ka Yuda, siku ra n'wina ra ku avanyisiwa ri vekiwile,
ri nga siku leri ndzi nga ta tlhela ndzi vuyisa vanhu va mina ha rona.


text:
Vunyingi-swilo
Vunyingi-swilo i xihlawulekisi xa ntumbuluko wa swilo naswona i mpimo wa ku ala ku susumetiwa loko matimba ya kongomisiwa eka xona.[1] Vunyingi-swilo byi hlohlotela matimba yo kokelana exikarhi ka swilo swimbirhi.
Hambi leswi mpimo wa vunyingi-swilo kunga khilogiramu, kambe byi hambanile na ntikelo wa swilo. Xilo xo karhi xinga xinca ntikelo wa xona loko xiri e n'wentini kuhambana na loko xiri e misaveni, hikwalaho ka ku hambana ka matimba ya nkokelo, hambi swiritano xilo xelexo xiva na ntsengo lowu ringanaka wa vunyingi-swilo ku n'wana na ku n'wana. Leswi swi vangiwa hi leswi ntikelo wunga ntsengo wa matimba lawa ma kokelaka e hansi, kasi vunyingi-swilo kova ntsengo wa xilo xelexo.[2]
Mintshaho[Lulamisa | edit source]
- ↑ "The definition of mass".
- ↑ "New Quantum Theory Separates Gravitational and Inertial Mass". MIT Technology Review. 14 Jun 2010. Retrieved 3 Dec 2013.


text:
Xiriwana
Xiriwana Xiriwana na xona i byalwa lebyi endliwaka hi nkarhi wa ntshovelo hi mariwa, chukele na swivirisi. Byalwa lebyi byi halaka ku fana na mati, kambe byi na muhlovo wa xitshopi. Byalwa lebyi byi nwiwa hi vafana na majahantiyela.[1]
Maswekelo[Lulamisa | edit source]
Xiriwana xi swekiwa hi ku pandzelela mariwa u teka mahlobyi ya wona u chela endzeni ka khuwana u chela na chukele ro tshwuka hi xinkambana, kutani u chela swivirisi u funengeta u veka ku fikela hi xamundzuku. Loko ri xa swi ta va swi tlhutlha khuvi ku komba leswaku swi virile, kutani u teka sefo u hluta ivi byi nwiwa.[1]
Mintshaho[Lulamisa | edit source]
- ↑ 1.0 1.1 Nukeri, Emilinah Reginah (2012). "Nkanelo wa yin'wana ya mindhavuko ya ririmi ra Vatsonga/Machangana hi ku kongomisa eka swakunwa swa ndhavuko". University of Limpopo.


text:
MINTLHONTLHO NI SWITSUNDZUXO SWO AN’WISA
An’wisa n’wana wawena loko a ha ku velekiwa. N’wana u fanele a an’wa ka 10 kumbe kotala eka tiawara ta 24. Loko u an’wisa n’wana wawena kotala, u tava ni mafi yotala.
KU NGHENISA NHLUNGU ENON’WENI
-
Tshama kumbe u tiseketela kahle.
-
Xiphemu xa le mahlweni xa n’wana xi fanele xi khumba xiphemu xawena xa le mahlweni.
-
Endla leswaku nhlungu yawena yi khumba nhompfu ya n’wana – leswi swi nga n’wi pfuna leswaku a pfula swinene nomu a nghenisa nhlungu hikwayo enon’weni.
-
Tshineta n’wana ekusuhi swinene nawena loko a lunghekele ku nghenisa nhlungu enon’weni.
KHOLOSITURAMU I MAFI YO HLAWULEKA LAMA HUMAKA EMASIKWINI YOSUNGULA LESWAKU U SIRHELELA N’WANA WAWENA EKA MAVABYI
-
N’wana u lava mpimo wutsongo wa wona hi nkarhi wun’we.
N’WANA U FANELE A AN’WA NIVUSIKU
Mafi ma gayeka hi ku olova ni hi xihatla. Leswi hiswona leswi endlaka leswaku vana va pfuka nivusiku va lava ku an’wa.
-
Ku an’wisa nivusiku swi pfuna leswaku u va ni mafi yotala.
-
U nga endla leswaku ku an’wisa nivusiku swi olova hi ku lata n’wana wawena ekusuhi.
KU PFIMBA MAVELE HI MAFI
-
Veka nchumu wo titimela eka mavele kumbe matluka ya khavichi loko n’wana a heta ku an’wa leswaku u hunguta ku pfimba.
-
Veka nchumu wo kufumela eka mavele u nga si an’wisa.
-
Vohlisa mavele yawena hi voko-u kama mafi yokarhi.
-
An’wisa kotala!
XANA MAFI YA TSANILE SWINENE?
Nikatsongo! Mafi yawena ma hundzuka loko u an’wisa. Kama mathonsi mangari mangani u nga si an’wisa niloko u heta ku an’wisa leswaku u vona ku hambana. Mafi ya loko u sungula ku an’wisa ya fana ni xihalaki leswaku ma timula torha ra n’wana. Loko n’wana a ri karhi a an’wa ya va ni rivomba leswaku a miyeta nyoka.
TINHLUNGU LETI VAVAKA
A wu fanelanga u twa kuvava loko u an’wisa – kombela mpfuno loko u tikeriwa kumbe u twa kuvava loko u an’wisa. Loko u an’wisa u tshame kahle naswona n’wana a nghenise nomu hikwawo eka vele, tinhlungu a ti nge vavi. Rhanga hi ku n’wi an’wisa vele leri nga vaviki ngopfu.
MUGERO LOWU NGA PFALEKA NI KU PFIMBA KA TINYAMA TA MAVELE (MUKHUHLWANA WA MAFI)
Loko mugero wa mafi wu pfaleka, u nga huma bundzu eka vele.
-
Kamba ndlela leyi u tlakulaka hayona n’wana loko u ri karhi u n’wi an’wisa.
-
An’wisa nkarhi ni nkarhi
-
Veka nchumu wo kufumela eka mavele
Loko xiphemu xin’wana xa vele xi tsindziyela, xi tshwukuluka, xi vava naswona xi pfimba, u nga ha va u pfimbe tinyama ta mavele (mukhuhlwana wa mafi). U nga ha twa miri wu hisanyana kumbe wu pandza ivi u rhurhumela, onge hiloko u khomiwe hi mukhuhlwana. An’wisa kotala naswona u wisa. Loko u nga titwi u antswa eka tiawara ta 48, swi ta lava u kuma tiantibiotic. Tliliniki kumbe dokodela u ta ku nyika tiantibiotic leti u nga ti tirhisaka hambiloko u an’wisa.
SWIRHUMBANA LESWI VURIWAKA THRUSH
Thrush i vuvabyi bya nhlonge lebyi vangiwaka hi ntlulelo wa switsongwatsongwana xa fungus. Tinhlungu tawena ti nga ha hlohlonya, ti huma swipetlu kumbe ti tshwukuluka. N’wana wawena a nga va ni swilo swo basa endzeni ka maxininini, emarhameni ni le ka ririmi. Ku nga ha laveka leswaku manana ni xihlangi va tshunguriwa. Tliliniki yi nga ha nyika wena ni n’wana murhi wo dlaya switsongwatsongwana xa fungus. A swi na khombo ku va u an’wisa. Hlantswa vukheta naswona u dlaya switsongwatsongwana eka tithiti ni tidummy hikwato loko ku ri ku wa swi tirhisa.


text:
- #1 in White Subway Tile Backsplash
- Professional and friendly staff
- Free Consultation and Quote
- High-end Work
Cities we serve
Aiea, HI Anahola, HI Barbers Point N A S, HI Camp H M Smith, HI Captain Cook, HI Eleele, HI Ewa Beach, HI Fort Shafter, HI Haiku, HI Hakalau, HI Haleiwa, HI Hana, HI Hanalei, HI Hanamaulu, HI Hanapepe, HI Hauula, HI Hawaii National Park, HI Hawi, HI Hickam Afb, HI Hilo, HI Holualoa, HI Honaunau, HI Honokaa, HI Honolulu, HI Honomu, HI Hoolehua, HI J B P H H, HI Kaaawa, HI Kahuku, HI Kahului, HI Kailua, HI Kailua Kona, HI Kalaheo, HI Kalaupapa, HI Kamuela, HI Kaneohe, HI Kapaa, HI Kapaau, HI Kapolei, HI Kaumakani, HI Kaunakakai, HI Keaau, HI Kealakekua, HI Kealia, HI Keauhou, HI Kekaha, HI Kihei, HI Kilauea, HI Koloa, HI Kualapuu, HI Kula, HI Kunia, HI Kurtistown, HI Lahaina, HI Laie, HI Lanai City, HI Laupahoehoe, HI Lawai, HI Lihue, HI M C B H Kaneohe Bay, HI Makawao, HI Makaweli, HI Maunaloa, HI Mililani, HI Mountain View, HI Naalehu, HI Ninole, HI Ocean View, HI Ookala, HI Paauhau, HI Paauilo, HI Pahala, HI Pahoa, HI Paia, HI Papaaloa, HI Papaikou, HI Pearl City, HI Pearl Harbor, HI Pepeekeo, HI Princeville, HI Pukalani, HI Puunene, HI Schofield Barracks, HI Tripler Army Medical Center, HI Tripler Army Medical Ctr, HI Volcano, HI Wahiawa, HI Waialua, HI Waianae, HI Waikoloa, HI Wailuku, HI Waimanalo, HI Waimea, HI Waipahu, HI Wake Island, HI


text:
Abstract:
Ndzavisiso lowu wu kongomanile ni mitlangu ya mindhavuko ya xintu, ngopfungopfu
ya Xitsonga. Eka xiyenge lexi rito xintu ri tirhisiwile hikuva mitlangu leyi ya xakelana
hikuva tinxaka ta ka ntimeni ti ni swo tala leswi ti hlanganaka eka swona, xikombiso
swinsin’wana leswi hi swi kumaka eka mintsheketo yo fana na Jelani wa Jelani swi
ngo hambana hi matsalelo kambe hungu ra swona i rin’we. Hambiswiritano, eka
tsalwa leri, ku ringetiwa ku xopaxopa swinsin’wana swa vana leswi tikombaka swi
tshuriwile hi vatsonga.
Xikongomelo xa tsalwa leri i ku hlayisa na ku kambisisa hi ta swinsin’wana na
mitlangu ya vana va Vatsonga leyi ngo nyamalala ku nga ri na laha yi nga
hlayisiwaka kona.
Tsalwa leri kombisa nkoka wa swinsin’wana na mitlangu ya vana, leswi vana va swi
dyondzaka ni ku pfuneka hi ku endla swilo leswimbirhi. Emakumu ndzi tiyisa leswaku
hi ku vona hilaha swinsin’wana na mitlangu ya vana va Vatsonga swi nga hangalaka
hakona, ndza ha ta ya emahlweni ndzi lavisisa na ku tsala hi swinsin’wana na
mitlangu ya ndhavuko wa vana va Vatsonga leswaku swi nga fi na ku nyamalala
kambe swi hlayiseka, eka malembe lawa ya taka leswaku yi va ndhaka ya rixaka ra
vana va Vatsonga leri nga ha ta tumbulukaka.


text: 1 A ku ri ni wanuna un’wana etikweni ra Uzi loyi vito rakwe a ku ri Yobo.*+ Wanuna loyi a a lulamile naswona a a tshembekile;+ a a chava Xikwembu naswona a papalata leswo biha.+2 A a ri ni vana va majaha va nkombo ni vanhwanyana vanharhu.3 Swifuwo swakwe a ku ri tinyimpfu ta 7 000, tikamela ta 3 000, tihomu* ta 1 000 ni timbhongolo* ta 500 swin’we ni malandza yo tala lerova a va munhu wo xiximeka swinene eka vanhu hinkwavo va le Vuxeni.4 Vana vakwe va majaha a va endla nkhuvo etindlwini ta vona ha un’we hi siku ro karhi, va endla hi ku siyerisana. A va rhamba vamakwavo va vona va xisati vanharhu leswaku va ta dya ni ku nwa swin’we.5 Loko masiku ya nkhuvo ma herile, Yobo a a va vitana leswaku a ta va basisa. A a pfuka ka ha ri mixo swinene a endlela un’wana ni un’wana wa vona gandzelo ro hisiwa.+ Hikuva Yobo a a ku: “Kumbexana vana va mina va majaha va dyohile va rhukana Xikwembu etimbilwini ta vona.” Yobo a a endla tano mikarhi hinkwayo.+6 Kutani ku fika siku leri vana va Xikwembu xa ntiyiso*+ va nga nghena va yima emahlweni ka Yehovha,+ Sathana+ na yena a fika a nghena exikarhi ka vona.+7 Yehovha a vutisa Sathana a ku: “U huma kwihi?” Sathana a hlamula Yehovha a ku: “A ndzi rhendzeleka emisaveni, ndzi fambafamba eka yona.”+8 Hiloko Yehovha a vutisa Sathana a ku: “Xana u n’wi vonile nandza wa mina Yobo? A nga kona loyi a fanaka na yena emisaveni. U lulamile naswona wa tshembeka,+ u chava Xikwembu naswona u papalata leswo biha.”9 Hiloko Sathana a hlamula Yehovha a ku: “Xana Yobo wo chava Xikwembu swa ntsenantsena?+10 Xana a wu n’wi sirhelelanga matlhelo hinkwawo,+ u tlhela u sirhelela ni ndyangu wakwe ni hinkwaswo leswi a nga na swona? U katekise hinkwaswo leswi a swi endlaka+ naswona swifuwo swakwe swi tele hinkwako emisaveni.11 Kambe, wa nga tlakusa voko ra wena u herisa hinkwaswo leswi a nga na swona, u ta swi vona u ta ku rhukana.”12 Kutani Yehovha a ku eka Sathana: “Vona! Hinkwaswo leswi a nga na swona swi le mavokweni ya wena. Ntsena yena u nga n’wi khumbi!” Kutani Sathana a suka emahlweni ka Yehovha.+13 Hi siku leri vana vakwe a va ri eku dyeni ni ku nwa vhinyo endlwini ya buti wa vona wa mativula,+14 ku te nandza eka Yobo a ku: “Tihomu a ti ri karhi ti rima naswona timbhongolo a ti ri eku dyeni ka byanyi etlhelo ka tona,15 loko Vasebiya va fika va hlasela va ti teka, va tlhela va dlaya malandza hi banga. Ku pone mina ntsena leswaku ndzi ta ku byela.”16 Loko nandza yoloye a ha vulavula ku fika nandza un’wana a ku: “Ku te ndzilo wa Xikwembu* wu huma hi le tilweni wu fika wu hisa tinyimpfu ni malandza wu ma herisa! Ku pone mina ntsena leswaku ndzi ta ku byela.”17 Loko nandza yoloye a ha vulavula, ku fika nandza un’wana, a ku: “Vakalidiya+ va te va ri mavuthu manharhu va fika va teka tikamela, va dlaya ni malandza hi banga. Ku pone mina ntsena leswaku ndzi ta ku byela.”18 Loko nandza yoloye a ha vulavula, ku fika nandza un’wana, a ku: “Vana va wena hinkwavo a va ri eku dyeni ni ku nwa vhinyo endlwini ya buti wa vona wa mativula.19 Hiloko ku ta xidzedze lexi humaka hi le mananga, xi fika xi ba tikhona ta mune ta yindlu, yi wa yi dlaya vana va wena hinkwavo. Ku pone mina ntsena leswaku ndzi ta ku byela.”20 Loko Yobo a twa sweswo a suka a yima a handzula swiambalo swakwe a tlhela a tsemeta ni misisi; kutani a wela ehansi a khinsama21 a ku:“Ndzi hume ekhwirini ra manana ndzi nga ambalanga nchumu,Naswona ndzi ta tlhelela ndzi nga ambalanga nchumu.+Yehovha u nyikile+ naswona Yehovha u tekile.Vito ra Yehovha a ri ye emahlweni ri dzunisiwa.”22 Eka hinkwaswo leswi, Yobo a nga dyohanga kumbe ku hehla Xikwembu hi swo biha.


text:
Maluleke
''''{{Infobox Vision Maluleke | name Vision"StarV"Maluleke | title 'Bold text''''Bold text'''Bold text'Italic text'''''''' =South African High rated kid | image = | caption = "Stage name"StarV"" | reign = | South Africa = Mninginisi block 2 · USA · Russia · North korea · China · Giyani celeb · Matsilele · Mapayi · Malamulele | Muzambhiki = Magude · Chokwe · Hokwe · Autralia Vision Maluleke is a South African student know by his stage name "StarV".He started his Music career in 2020.Vision Maluleke was born in 07 March 2007 in Khensani Hospital around Giyani.It all started in a Song named "Your momma's ass" that made him famous but his Dad Phanuel Maluleke and Nyumisani Pertunia Shivambu didn't like the idea of him becoming a Musician which means it was hard for them to accept the fact that their son is a rapper they were scared he might join Gangs and Bad Crews.After trying to protect him they won the battle and He found a sport that could get him back on Track which is Debate,winning many trophies and medals nobody could be more happier than the parents. Born:07 March 2007(15 years old) Spounce:Suprise Maluleke Instruments:Debate,Rap Labels:StarV's,Lexnour beats Parents:Phanuel Maluleke and Nyumisani Shivambu
Xitlhokovetselo xa Muti[Lulamisa | edit source]
Hi Van’wanati, hi va dyi va bhangu hina; Hi va ka nkala na visi bya yona; Va ka tindlopfu a ti luvani, ti luvana hi minxakwa; Va ka macimba ya tihuku ya lema rihlelo; Hi va ka xinyela-babeni hina; Hi va ka Xixangaxile xi kenda maxexo; Ntemelapi, Pajila! Va ka betsa ra matsala-tsala; Va mafula hi xivuri hi tshika nyundzu; Va ka timamba a ti luvani, ti luvana hi mincila; Gunyule!
Mn’wanati!
Lexi hi xona xithopo lexi tivekaka xa muti lowu. Kuni ku hambana-nyana eka swi mutana swa ka Maluleke loko swiri karhi swi thopa xivongo lexi, kambe hinkwaswo swi tlhelela eka Malenga na tatana wakwe Gunyule. Van'wanati va ti themendela hi swiharhi leswi landzelaka:
-> Nkala (Vutlharhi) -> Ndlopfu (Matimba) -> Nghala (Ku hlota ni Vurhena)
Matimu ya muti[Lulamisa | edit source]
Kokwani kumbe tatana lonkulu va n'wu thopaka ngopfu eka xitlhokovetselo xa ndyangu i Xikandzaxive (van'wani va ri Xixangaxile).
Kambe matimu ya va ka Maluleke ya tiveka hi vuenti ku sukela eka Hosinkulu Gunyule, wa Xikandzaxive. Gunyule a ri hosinkulu ya Van'wanati xikanwe na Vacopi. Vacopi a va ri vahloti na masocha ya rixaka leri khale a ri tiveka kuri "vaTonga" lava a va vulavula [[Xitonga] xa le Nyembani, Mozambique.[1][2] Xitonga lexi xa le Mozambique xa yelana na lexi xa le Zambia, swo hambana ntsena hi laha xa le Zambia xi nga tekela swintsongo eka Xikalanga na Xishona.[3] Namuntlha Van'wanati va vulavula Xitsonga xa le Afrika Dzonga lexi xi nga hlanganisiwa hi Xirhonga Xicopi, Xilenge, na Xitswa, xikan'we na tindzin'wana to hambana-hambana. Vito leri ra "Tonga" i ra khale ngopfu, va ka Maluleke va ri hlaya riri na malembe ho hundza 1000, kutani hi laha va nga ta na rona ku suka e Central Africa, laha marhavi ya va Beja Tonga ya nga hangalaka na Vudzonga bya Afrika, ku ta fika e Malawi, Zambia, na Mozambique.[4]
Ku suka e Central Afrika hi vo 200AD, vaTonga (ku katsa Vacopi na Vanyembane) va fikile e Vuxa bya Mozambique laha va nge hi le Nyambane (Inhambane).[5] Hi nkarhi wa vo 1400-1500 vaTonga na Vacopi va Nyembane va fikile laha va nga rhangeriwa hi vuhosinkulu bya Gunyule. Gunyule a ti vula "xinyela-babeni" hi kuva a nga chavanga ku nghena laha van'wani a va chava kuya siya thyaka. Loko a huma lahaya a ku eka vona "hi mina xinyela-babeni mina!".
Gunyule u velekile Malenga, loyi a nga suka na muti wakwe e Xayi-Xayi va lulekela e nambyeni wa N'wanati (Limpopo River) - vito ra "Maluleke" ri huma eka Malenga (ri vula ku longoloka ni ku rhula). Malenga u velekile Ncelwa, Muswana, na Maxakadzi. Malenga na vuthu rakwe ri sukile hi tlhelo ra Manjakazi va siya va ka Makwakwa na Van'wanati lavan'wani. Vuthu ra Malenga a ri katsa na vana vakwe Muswana na Maxakadzi lava a va ri valwi va tinyimpi. Loko Malenga a longoloka na vuthu rakwe, va hlule vaaki lava va nga hlangana na vona. Muswana u dlawe enyimpini a karhi a lwa na Vanyayi hi nkarhi lowu tatana wa yena Malenga a ha hanya. Maxakadzi u tekile nsati eka Manganyi, ivi a suka na muti wakwe va ya tshama e Nyandweni, e Afrika Dzonga.
Hi kuya ka nkarhi, Maxakadzi u kotile ku fuma ndzhawu leyi namuntlha yi tivakaka ku hi le Kruger National Park. Va ka Maluleke a va tiveka ngopfu e Libombo tani hi leswi a va kota ku hlota na ku endla switirhisiwa swa risinda na ku xavisa mihandzu na timhondzo.[6] Va hangalakile hi ku famba ka malembe, van'wani va fikela eka Malamulele, ivi van'wani va wela endzeni ka tiko ra Mozambique. Va fike laha a va ti themendela ku "va macimba ya tihuku ya lema rihlelo" hikuva nyimpi ya vona a yi kota ku suka nkarhi wun'wani na wun'wani tani hi huku loko yi karhi yi famba.
Va ka Maluleke i vamakwavo na va ka Makwakwa, va ka Mabota, na va ka Mondlani. Va ka Makwakwa na Mondlani va salerile endzhaku e Manjakazi na Xai-Xai loko Malenga, Muswana, Ncelwa, na Maxakadzi va rhurhela e Afrika Dzonga. Va ka Makwakwa na Mondlani va sarile endzhaku tani hi xiyenge xa Vacopi. Hi 1820 va ka Makwakwa va hluriwile e Nyimpini hi Vangoni va ka Ndwandwe, kambe Vangoni va tsandzekile ku hlula Vacopi hi kokwalano a va nga pfumeli ku rhangeriwa hi Vangoni va ka Gaza. Mbingwana a ri hosinkulu ya Vacopi, a veleka Xipenenyana. Xipenenyana hi yena a nga lwa na masocha ya Nghunghunyane a va hlula e nyimpini ya Manjakazi hi tinyimpi ta 1895-1897.[7]
Vacopi a va akile e Bileni, exikarhi ka Libombo na Nyembane. Vatswa va ka Sono vona a va akile e N’walungwini wa Nkolwana-Benjana, ku ya fika e Nkumeni. Loko va ka Maluleke va hambana na va ka Makwakwa, va ka Maluleke va lulame na Vhembe kusuhi na Limpopo River, va hlota tindlopfu, va fika amahlanganeni ya Vhembe na Rivubye. Va aka kona, e N’walungwini laha va nga akelana na va ka Mbhombhi na Valozyi (Valoyi/Baloyi), kutani va fuma tiko leri nga exikarhi ka Xingwedzi, Xirindzi, Vhembe, Nadaje, na Valdezia.
XIVONGO:
- Gunyule u velekile Malenga;
- Malenga u velekile Ncelwa (tata wa Mayeke), Muswana na Maxakadzi
Hi ndzhavuko wa Xitsonga, vuhosinkulu byi tekiwa hi n'wana wa nsati wo sungula. Ncelwa a ri wo sungula ku velekiwa kambe a nga velekiwanga hi nsati wo sungula. Muswana na Maxakazi hi vona lava nga velekiwa hi nsati wo sungula wa Malenga. Malenga a lavile ku nyika vuhosi eka Muswana kambe eka Maluleke a wu fane u rhanga u ti komba vurhangeri hi ku lwa tinyimpi. Muswana u fele e nyimpini a nga tswalanga vana. Kutani Malenga a rhuma Ncelwa ku ya lwa ni valala, kambe mana wa Ncelwa a ku ka yena: “U nga yi, u nga ta dlawa!”, Kutani Malenga a vutisa Maxakadzi a ku: “Wena u ri yini?”, Maxakadzi a ku: “ndzi ta ya”, kutani a ya a hlula Vanyayi, a fuma tiko. Malenga u hundze emisaveni kutani a lahliwa ekusuhi na nambu lowu wu vitaniwaka Pfukwe.
- Maxakadzi u velekile Guyu, Dlhamani, Makahlule... -Guyu u velekile Mayimisi na Xihimu na vanwana..... -Mayimisi u veleke Maswingidzi.... -Maswingidzi u veleke Dzanda... -Dzanda u veleke Mphatsameri... -Mphatsameri u veleke Mahosi, Misimeki, Nhlengani na Mhangeni -Mahosi u Veleke Risenga, Masenyana na vanwana...... -Risenga a veleka Salani, Thousand, Mkhayisi, Mkhacani, Gezani, Makhosani, Phahlela na vanwana... Thousand u veleke Sikheto , Mzamani, musamanisi, Risimati na Nyawusa Sikheto u veleke Risenga na Mudunwazi na vanwana..... -Mkhacani u veleke Mbhazima, yingwani, Hasani, Nhlengani, Risenga, Salani , Gezani na vanwani.....
- Dlhamani u velekile Cuvuka, Xitanda, Nkuri na van'wani
- Nkuri u velekile Mhinga
Rhavi eka swiyenge swa rixaka ra Vatsonga[Lulamisa | edit source]
Hi ku ya hi vulavisisi bya ririmi na rixaka, Henri Junod u dyondze leswaku va ka Maluleke, va hlayiwa eka rhavi ra "Va N'walungu" eka rixaka ra Vatsonga (Tonga, Thonga).[8]
Vukosi[Lulamisa | edit source]
Va ka Maluleke va khomile vuhosi na kwalano ka nkarhi wa le hansi ka 1500 loko va ha rhangeriwa hi tihosi ta vona to sungula ta le vutonga ("Vutonga" hi ririmi ra Xilenge swi vula "Vuxa"). Hi malembe ya ti 1500 vito na mfumu wa Maluleke a wu nga se va kona hi ku xivongo xa Maluleke xi sunguriwe hi Malenga, kutani va ka Maluleke a va ha tivitana Vatonga nakona a va ha fuma evutonga eka Ntemelapi na Pajila. Va ka Maluleke va tiveke ngopfu e Afrika Dzonga hi minkarhi ya 1630-1660 loko se va rhangela hi Hosinkulu Malenga na Maxakadzi tani hi leswi Maxakadzi a nga pfuna ku fuma tinxaka to hambana-hambana ku fana na Valozyi, Vanyai, Balobedu, na Varhonga, hi ndlela ya ku vumba switirhisiwa na swilwi, ku hlota hi Vacopi, na maendlelo ya switirhisiwa swo hambana-hambana. N'wana wakwe Dlhamani na yena u fikile laha a nga tiveka ngopfu hi ku yisa emahlweni na leswi tatana wa yena va nga n'wu siya na swona, laha se vanghezi va nga va vitana ku i "Maluleke Dynasty" eka matsalwa yo hambana-hambana.[9][10] Tonga i ndlela yinwani yovula ku Tsonga kufana na Maputu/Maputo ndlela yinwani yovula ku Maputsu kumbe Themba ndlela yinwani yovula ku tshemba na Vatwa ndlela yinwani yovula ku Vatswa, ko va ku hambana ka mavulavulelo kumbe ndzinwana. Mutonga i xithopo xa ka Maluleke va vuhosinkulu bya khale ngopfu. Vatonga lava nga tswala Vanyembane na Vacopi.
Van'wanati va na tihosi ivi va va na hosinkulu. Ndyangu na vuhosinkulu bya Van'wanati Maluleke byi famba hi ndlela leyi:
Xilungwa Mhinga II
|
Sunduza II
|
Maxawu
|
Nkhavi
|
Sunduza I
|
Mhinga I (u lovile hi 1883)
|
*Nkuri (u hanye hi ti 1790s-1850s)
|
Xihala wa Mayeke (Malume wa ndyangu, a lo khomela vuhosi) (u hanye hi ti 1790s-1830s)
|
*Xitanda (a nga vangi na mudyandzhaka) (u hanye hi ti 1790s-1820s)
|
Guyu ─ *Dlhamani (va hanye hi ti 1740s-1800s)
|
Ncelwa ─ Muswana ─ *Maxakadzi (ti 1700s)
|
Malenga/Maluleke (ti 1600s
|
Gunyule/N’wanati Xixandza Mahlwehlwe (ti 1600s)
|
Xixangaxile
E Afrika Dzonga, va ka Maluleke i tihosi eka tindhawu leti: Xikundu, Mhinga, Muyexe, Nhlaniki, Malamulele, Nkurhi, Xigalo, Makuleke, Mulamula, Valdezia, Mashawu na tin'wani. E Mozambique: Ka Matsilele ku fika ka Hosi Mapai. Na le Vudzonga-vuxa bya le Zimbabwe va na vuhosi.
Swikombo swa lehandle[Lulamisa | edit source]
Minkombo[Lulamisa | edit source]
- ↑ Tonga at Ethnologue (18th ed., 2015)
- ↑ Hammarström, Harald; Forkel, Robert; Haspelmath, Martin, eds. (2017). "Gitonga". Glottolog 3.0. Jena, Germany: Max Planck Institute for the Science of Human History.
- ↑ Hopgood, CR (1992), A Practical Introduction to Chitonga, Zambia: Zambia Educational Publishing House.
- ↑ Velez Grilo, VH (1958), The Dispersion of The Wa-Remba (Or "Vha-Lemba") and Tribes Related, South of The Zambezi, South African Journal of Science, pp. 111─117.
- ↑ Junod, Henri (1977), Matimu Ya Vatsonga: 1498-1650, Braamfontein: Sasavona Publishers.
- ↑ Theal, GM (1902), The Beginning of South African History, London: T.Fisher unwin.
- ↑ Afrolegends (2013) ‘Gungunyane: The Lion of Gaza or the Last African King of Mozambique’, accessed on 17 July 2017 from http://afrolegends.com/2013/09/21/gungunyane-the-lion-of-gaza-or-the-last-african-king-of-mozambique/
- ↑ Junod, Henri (1927), Life of a South African Tribe: The Social Life, London: Macmillan & Co.
- ↑ Addresses and Papers of the Joint Meeting of British and South African Associations for the Advancement of Science, Johannesburg 1905
- ↑ Bandama, F (2013), The Archaeology and Technology of Metal Production in the Late Iron Age of the Southern Waterberg, Limpopo Province, South Africa, Doctors thesis, University of Cape Town.
Italic text'''Bold text'


text:
Afrika-Dzonga
Riphabliki ya Afrika Dzonga (leyi tiviwaka na mavito-ximfumo manwana) i tiko leri nge Dzongeni ra tiko-nkulu ra Afrika. Ribuwa ra Afrika Dzonga ri fikela kwalomu ka 2798 km [1] [2] hi kuleha naswona ri hambanisa malwandle ya Atlantic na Indian Ocean. [3] Kuya e nwalungu wa Afrika Dzonga kuni Namibia, Botswana, Zimbabwe, Mozambhiki na Swaziland, kasi Mfumo wa Lesotho i tiko leri ti yimeleka leri rhendzeriweke hi Afrika Dzonga. Tiko ra Afrika-Dzonga ri na swifundza swa nkaye kunga: Limpopo; Mpumalanga; Gauteng; N'walungu-Vupela dyambu; Kapa-N'walungu; Kapa-Vupela dyambu; Kapa-Vuxa dyambu; Kwazulu Natala na Frestata. [4]
Vanhu va ake e Afrika Dzonga ku ringana kwalomu ka malembe ya Dzana ra magidi yamalembe (100,000). [5] Hambiswiritano, ku thumbhiwa ka ntila wa le lwandle lowu hundzaka hi le Kapa, Nkomponi ya Madachi na le vuxeni bya Indiya ma akile xitichi xo wisa endzhawini leyi nga hetelela yi vitiwa Kapa (Cape Town) hi lembe ra 1652. [6] Kapa rivile e hansi ka vukolonyi bya manghezi hi lembe ra 1806. Vu vutla-tiko by matiko ya yuropa byi sungule ku ndlandlamuka kwalomu ka malembe ya 1820 loko Mabunu [7] na manghezi Vavutli va 1820 va koxa tiko ra le nwalungu na le vuxa-dyambu by tiko. Minkwetlembetano e xikarhi ka vaakatiko vosungula, maXhosa na maZulu, na va vutla-tiko va yuropa hi loko yi sungula.
Hambiswiritano ku thumbhiwa, ka Dayimani endzhaku nsuku hiswona leswi sunguleke Nyimpi ya mabunu na manghezi laha va lweleke ku lawula mfuwo wa swi celwa swa tiko ra Afrika Dzonga. Hambileswi mabunu ma hluriweke, Afrika Dzonga yi kumile vutiyimeri byo ringanisela e hansi ka Britaniya hi lembe ra 1910. Mafambisele ya mfumo lawa ama ala manghezi, ma tiyisise vonele ra ku ti yimela loku heleleke loku fikeleriweke hi lembe ra 1961 loko Afrika Dzonga yi endliwa Rhiphabliki. Ntlawa lowu rhangeleke wa National Party wu yimise nawu wo yisa emahlweni ku hlawula hi rixaka lowu sunguriweke hi ma Dachi (lowu tiviweke hi ra apartheid), e henhla ka nkaneto lowu veke kona endzeni na le handle ka tiko. Hilembe ra 1990 phresidenti ya nkarhi wolowo F.W. de Klerk yi sungule ku herisa nawu lowu, naswona hi lembe ra 1994 nhlawulo wo sungula wa xi Demokrasi wu endliwile e Afrika Dzonga. Nhlawulo wolowo wu nyikile Nelson Mandela na ntlawa lowu fumaka, African National Congress matimba yo fuma. [
Afrika Dzonga yi tiveka hi ku hambana-hambana ka tinxaka, tindzimi ta khume-nwe ta ximfumo leti tivekaka na Nawu-nkulu wa tiko. [3] Xinghezi xi vulavuriwa ngopfu e Afrika Dzonga eka timhaka ta ximfumo na mabinzu, hambiswiri tano i ririmi ra vunthlanu leri vulavuriwaka e mindyangwini. [3] Afrika Dzonga ri ni ku hambana-hambana ka tinxaka, laha kungani miganga yo tala ya vanhu va nhlonge ya ntima, yo Basa, Makula, na Makhaladi e Afrika hinkwayo. Hambi leswi kwalomu ka 79.6% wa xithsungu xa vanhu e Afrika Dzonga kunga vanhu va ntima, Exikarhi ka lembe ra 2015, nstengo wa xitshungu xa Afrika Dzonga a wuri kwalomu ka 54.9 wa timilliyoni.
Swikombo swa le handle[Lulamisa | edit source]
- Nyangwa-nkulu wa Afrika
- Tluka ra Hulumende wa Afrika Dzonga Hi Xitsonga Archived 2008-12-03 at the Wayback Machine.
Mintsaho[Lulamisa | edit source]
- ↑ "South African Maritime Safety Authority". South African Maritime Safety Authority. Retrieved 2008-06-16.
- ↑ "World Factbook - Coastline". CIA. Archived from the original on 2017-07-16. Retrieved 2008-06-16.
- ↑ 3.0 3.1 3.2 "South Africa Fast Facts". SouthAfrica.info. April 2007. Archived from the original on 2008-07-19. Retrieved 2008-06-14.
- ↑ "Encyclopædia Britannica Online". Encyclopædia Britannica, Inc.
- ↑ "A Short History of South Africa". SouthAfrica.info. Archived from the original on 2008-05-17. Retrieved 2008-06-14.
- ↑ "African History Timeline". West Chester University of Pennsylvania. Archived from the original on 2009-01-07. Retrieved 2008-09-01.
- ↑ In English:The Boers, lava akuri Madachi(Dutch people), Majarimani(German people) na Mafurhwa(French people)


text:
Languta, Yingisa, Hanya Buku 6
Outline: From Matthew and Mark. 24 sections. It has a picture book to go along with the recording.
Script Number: 423
Language: Tsonga
Theme: Life of Christ; Multiple themes
Audience: General
Style: Monolog
Genre: Bible Stories & Teac
Sophistication: General
Purpose: Teaching
Bible Quotation: Extensive
Status: Publishable
Script Text
Manghenelo
Xewani! (Xewani vanghana) Tanani hi ta hlangana ni Mudyondzisi-nkulu. Vito ra Yena i Yesu Kriste. Teka buku leyi ya rihlaza loko utwa mpfumawulo (xikombiso), pfula xifaniso lexi xi landzaka.
Xifaniso 1: Yesu u dyondzisa vanhu
Mateo 5
Eka xifaniso lexi, Yesu Kriste u dyondzisa vanhu timbaka ta Xikwembu. Hosi Yesu u huma eka Xikwembu, hikuva a ri N'wana wa Xikwembu, u tiva hinkwaswo hi Xikwembu. Hikuva vanhu va ri nimiehleketo yo biha ni mintirho yo biha, va ti hambanisile ni Xikwembu. Xikwembu xa va rhandza. Hosi Yesu u tile a huma hi le tilweni e ka Xikwembu ku ta dyondzisa vanhu leswaku va ta tiva Xikwembu. Yingisani! Ndzi ta mi byela leswi Hosi Yesi a dyondziseke vanhu swona. Leswi swi ta mi pfuna leswaku mi tiva Xikwembu lexi xi hanyaka xa ntiyiso.
Xifaniso 2: Ta tindlu timbirhi
Mateo 7:24-27
Eka xifaniso lexi, Hosi Yesu u byerile vanhu hi ta va vanuna va mbirhi. Wanuna wu n'wana u akile yindlu e ribyeni. (tamba) E ribye leri, imasungulo la ma tiyeke. Loko timpfula ni mabubutsa swi ta, yindlu leyi a yi wangi. Loyi un'wana wa nuna u akile e saveni. Loko timpfula ni mabubutsa swita, yindlu ya yena yi wa yi ku-kuriwa hi mimoya.Hosi Yesu a ku wa nuna loyi a akeke yindlu ya yena e ribyeni, inuna wo tlhariha. Na hina hi fanele ku aka ti yindlu ta hina e ka masungulo la ma tiyeke. Hosi Yesu hi byakwe, imasungulo la ma tiyeke ya hina hi fanele ku yingisa tidyondzo ta Yena. Loko hi n'wi yingisa, U ta hi pfuna ku hlula Sathan, ni miehleketo yo biha ni mintirho yo biha evuton'wini bya hina. Hosi Yesu u ta va Matimba ya hina, a hi rhangela minkarhi hinkwayo ni loko hi kuma eswiphiqo u vuton'wini bya hina.
Xifaniso 3: Ku vonakala a ku vonakale
Mateo 5:14-16
Vona, vavanuna la va la xifanisweni va khomile timboni (makhandlela). Munhu u endla yini hi rivoni exinyameni? Wa nuna loyi la exifanisweni u tlakusele rivoni ra yena e henhla leswaku rivoningela hinkwavo endlwini. Wa nuna un'wana a nga tlharihanga. U tumbetile rivoni ra yena ehansi ka xirhundzu. Hosi Yesu i ku vonakala ka misava. U hi komba ndlela ya ku ya ka Xikwembu. Loko hi n'wi tshemba, hi yingisa Rito ra Yena, hi hanya hi ku ya hi Rona (Rito), va n'wana va nga vona ku vonakala ka Hosi Yesu e ka hina. Hosi Yesu u te: "Ku vonakala ka n'wina a ku voningise vanhu sweswo, va ta vona mintirho ya n'wina leyo saseka va dzunisa Tata wa n'wina l'a nge tilweni."
Xifaniso 4: MuRoma u ba muYuda
Mateo 5:38-42, Rom. 12:19
Loko Hosi Yesu a hanya e tikweni ra vaYuda, vaRoma vambe a va fuma e henhla ka vona. Hi minkarhi yo tala masocha ya va Roma a ya va khoma hi tihanyi, tani hi leswi u vonaka exifanisweni lexi. Socha leri ri tekile ni jazi ra nuna loyi. Wa nuna loyi u ta endla yini? Hosi a byela vanhu aku: "U nga ti rihiseli eka munhu loyi a ku dyohelaka. Loko munhu aku makala rhama ra xinene, n'wi nyike ni rhama ra ximatsi a ri makala na rona. Loko munhu a teka hembe ya wena, a teke na rona jasi ra wena. Hi nga tshuki hi ti rihisela ka lava va hi vengaka va hi xaniseke/vaviseke, hikuva Xikwembu Xi te: I ku rihisela e ka mina, ndzita rihisela." Xikwembu xi ta ba hinkwavo lava va endlaka swo biha. Ku biwa (phanixa) loku, ku nga ha ava ku ri la vuton'wini lebyi kumbe endzhaku ka rifu. Kambe Xikwembu xi hi byela leswaku a hi hakeleni leswo biha hi ku endla leswo lulama e ka valala va hina. Xikwembu Xi ta tsaka hi swona sweswo.
Xifaniso 5: Ta ku khongela Xikwembu
Mateo 6:5-15
Eka xifaniso lexi, va vanuna va mbirhi va khongela va vulavula ni Xikwembu. U n'wana u yimile mitsendzeleni a bokoloka swikhongelo swo leha. U lava leswaku u n'wana na u n'wana a n'wi vona a ta n'wi dzunisa. Xikwembu a xi hlamuli swikhongelo swo tano. Kambe hi fanele hi fana ni wa nuna loyi un'wana e ka xifaniso lexi a khongelaka a vula vula ni Xikwembu endlwini ya yena laha a nga tweki hi munhu, a twaka a vonaka hi Xikwembu ntsena. Wa ti tsongahata ni ku tshembeka loko a vulavula ni Xikwembu. Xikwembu xi yingisa no hlamula swikhongelo swa muxaka wolowo. Hosi Yesu uri: "Loko u khongela, nghena endlwini, u pfala rivanti u khongela Tata wa wena l'a nga le matilweni (Xikwembu). Kutani Tata wa wena loyi a vonaka leswi swi endliwaka exihundleni, u ta ku hakela." (swivoniwa hi hinkwavo)
Hosi Yesu u tlhele aku, Xikwembu xi tiva leswi hi swi pfumalaka hi nga si kombela eka Yena. A hi fanelanga ku n'wi byela xilo xin'we minkarhi hinkwayo hi vuyelela kumbe hi vula vula .... tani hi leswi vanhu va endlisaka xi swona, la va va nga tiveki Xikwembu.
Hosi Yesu u te: "Khongerisani xi leswi: "Tata wa hina la nge matilweni, vito ra wena a ri hlawuleke. A ku te ku fuma ka wena, ku rhandza ka wena a ku endliwe misaveni ta nihi loko ku endliwa tilweni. U hi nyika namuntlha vuswa bya hina bya siku rin'wa na ni rin'wana. U hi rivalela swidyoho swa hina ta nihi loko na hina hi rivalela lava hi dyohelaka. u nga hi yisi emiringweni kambe u hi ponisa eka lowo biha." (Pg Bible for Today's Family, Testamente le yi ntshwa Mateo 6:9-13) (Tata wa hina la nge matilweni, (repetition as above)
(Hikuva ku fuma, ni matimba ni ku twala, i swa wena hi masiku ni masiku. Amen.)
Xifaniso 6: Lowo biha ubyala mfava
Mateo 13:24-30; 13:36-43
Nala u byala mfava emasin'wini la ma ma ha ku byariwaka. Vanhu lava (va va nuna lava) i valala va n'wini wa nsimu (Mfava lowu, wu fanana ngopfu ni mbewu le yi nene). N'wini wa nsimu a nga swikotanga ku tsuvula mfava hikuva a ta tsuvula ni mavele manene. U rindzile ku ko ku fika nkarhi wa ntshovelo. Kutani u hlengeletile mfava a ya wu hisa, endzhaku ka swona u hlengeletile ntshovelo wa mavele la manene.
Vanghana, Xikwembu xi fana ni n'wini wa nsimu Sathan inala - hi lowo biha. Laha misaveni Sathan u byarile vanhu vo biha exikarhi ka vanhu va Xikwembu. Loko nkarhi wu fikile, Yesu u ta vuya na kambe. U ta hambanyisa la vo biha e ka lava va tshembaka no yingisa Xikwembu. Hosi Yesu u ta teka va Yena va va na Yena hi laha ku nga heriki. Kambe la vo biha va ta tekiwa na Sathan va cukumetiwa e tiheleni la ha va ta ka xaniseka hi la ku nga heriki, va ta va ku le ni Xikwembu.
Xifaniso 7: Ta Yesu ni vana
Mateo 18:1-6, 19:13-15
Vona! Siku rin'wana vanhu va tisile vana eka Yesu, Va navele leswaku Hosi Yesu a va katekisa a tlhela a va khongelela. Va landzeri (vadyondzisiwa va Hosi Yesu) va ringetile ku arisa vana ku ya ka Yena.. Hosi Yesu a nga tsakisanga hi vadyondzisiwa va Yena loko va hlongola vana lava, kambe a ku ka vona: "Tshikani vana va ta ka Mina minga va siveri (aleli) hikuva ku fuma ka matilo e ka la vo fana ni lava." A tlhela a ku Hosi Yesu e ka vadyondzisiwa va Yena "Ndzi tiyisile loko mi nga hundzuki mi fana ni vana lava la va ntsongo (vatsongwana), a mi nga ngheni e ku fumeni ka matilo. (Xikwembu) Vanhu la va va nga va kulu e ku fumeni ka Xikwembu hi la va va titsongahataka ku fana ni vana lava. Vanghana! La va va ti kukumu aka (vo matikukumuxi) va e hleketa leswaku i va kula ku tlula va n'wana a hi va landzeri va Hosi Yesu va ntiyiso.
Xifaniso 8: Ta Murisi na Ti Nyimpfu
Mateo 18:12-14
Siku rin'wana Hosi Yesu u dyondzisile vadyondzisiwa va Yena a ku: "Loko munhu ari na dzana (100) ra tinyimpfu, kutani yin'we yi fambele kule yi lahleka, a nga ka a nga tshiki le ta makume nkaye-nkaye (99) a ya le tintshaveni ku ya lava yin'we le yi yi lahlekeke xana? Kutani loko a yi kumile, u tsaka ku tlula le tiya ta 99 le tiya a ti nga lahlekanga.
Swi tano ni le ka Tata wa n'wina wa le matilweni (Xikwembu) a nga lavi leswaku vanhu va Xona va n'wi lahlekela." Xikwembu Xi endlile vanhu hinkwavo va misava leyi. I va Xona Xikwembu. Loko u n'wana a landzela Sathan, u fana na nyimpfu leyi lahle ke ke. Hosi Yesu u vuriwa Murisi Lo Nene (muhlayisi wa tinyimpfu) hikuva u tile ku ta "Lava no Ponisa" lava va lahlekeke e ka Xikwembu. Ni sweswi Hosi Yesu u ha lava la va lahlekeke no va ponisa.
Xifaniso 9: Nandza loyi a nga rivaleriki
Mateo 18:21-35
Enandza u kolotile hosi mali yo tala ngopfu, kutani a nga swi kotanga ku tlherisela mali leyi. Hosi yi lerisa leswaku nandza loyi ni ndyangu wakwe va fanele ku khomiwa va ta xavisiwa, va va mahlonga. Nandza u komberile swinene eka hosi leswaku yi nwi khomelanyana (lehisela mbilu swi tsanana) a ta kondza a kota ku hakela mali leyi. Hosi yi twela nandzu loyi vusiwana.
Hosi yi surile nandzu, a n'wi tshika a famba. Kutani nandza loyi, loko a huma a kuma nandza kulibye loyi ingi a ri nanandzu na yena, wa mali yi tsongo, leyi a nga kota ngiki ku yi hakela.
A sungula a n'wi khoma a n'wi tlimba mikolo a ku humesa mali ya mina. Hikuva nandza-kubbye loyi anga swi kotanga ku n'wi tlherisela mali ya yena hi ku hatlisa, hi loko a n'wi hoxa e khotsweni ku kondza loko a ta va a hakerile mali ya yena hinkwayo.
Malandza ma n'wana ma byerile hosi leswi swi endlekeke. Hosi yi karihe swinene yiku 'Nandza lowo biha' "Wu fanele ku rivalela nandza-kuloni, tani hi leswi na mina ndzi ku rivaleleke." Kutani hosi yi hoxa nandza loyi wo bi ha e khotsweni a kondza a hakela mali ya yena. Vanghana, hi fanele ku rivalela lava va hi dyohelaka. Hakona, Xikwembu Xi ta hi rivalela milandzu ya hina le yi hi yi endleke loko hi kombela e ka Yena ni loko hi ti vula hi timbilu ta hina hinkwato hi hlundzukela swidyoho swa hina.
Xifaniso 10: Vatirhi va kuma Hlakelo
Mateo 20:1-16
N'wini wa muti loyi a humeke ku ya rhamba vatirhi ku ta tirha e nsin'wini ya yena ya vinya. U pfumelelane na vona leswaku hakelo ku ta va denani (cheleni) yin'we hi siku.
E ku heteleleni ka siku, vatirhi lava, va tile ku ta kuma hakelo ya vona. Wo sungula wo hakeriwa hi loyi a ngata nidzhenga wa madyambu. U tirhile ntirho wu tsongo. Kambe n'wini wa nsimu a lunghile (tintswalo), a n'wi nyika denari. A yiri mali ya siku.
Wa vumbirhi - u tirhile xiphemu xikulu xa siku (hafu). U n'wana u tirhile dyambu hinkwaro. Kambe vatirhi hinkwavo va kumile hakelo yo ringana. Mutirhi loyi a nga tirha siku hinkwaro, a vilela, a lava mali yo tlula van'wana. Kambe n'wini wa vinya aku: "Nakulorhi, a ndzi ku dyelelangi, hi twanane ku tirhela denari hisiku. Ndzi ni nfanelo ya ku endla leswi ndzi swi lavaka hi mali ya mina. Wa kariha loko ndzi hanana? Vanghana, Xikwembu Xi fana ni n'wini nsimu. Xikwembu Xilulamile minkarhi hinkwayo. Xi ni tintswalo Xi tlhela Xi hanana. Xi nyika nyiko yo fanana ya vutomi lebyi nga heriki e ka hinkwavo la va va yingisaka Hosi Yesu. I Nyiko ya Mahala le yi ku nga riki ya mintirho yo saseka leyi vanhu va yi endlaka la misaveni.
Xifaniso 11: Vavasati va Ntlhanu e handle ka nyangwa
Mateo 25:1-13
Hosi Yesu u va byerile xitori xa vanhwanyana va khume. Vanhwanyana lava, a ava rindzerile muteki leswaku nkhuvo wa vukati wu ta sungula. Vanhwanyana va ntlhanu a va tlharihile kambe va ntlhanu, la ma swi vona, a va nga tlharihanga. Loko muteki a fika exikarhi ka vusiku, lava va ntlhanu va nga tlhariha a va lunghile ku hlanganisa muteki. Va lulamisile mafurha emavonini ya vona, va nghena ni muteki enkhubyeni. Kambe la va ntlhanu va swiphukuphuku a va nga ri na mafurha etimbonini ta vona, kutani va famba ku ya xava mafurha. Loko va ha fambile nyangwa wu pfariwa.
Loko va vuya ku xaveni vaku: "Hi pfuleleni" ("pfulani nyangwa hi nghena") Kambe muteki aku: "Ha kunene ndzi mi byela ntiyiso, andzi mi tivi." Vanghana, Hosi Yesu u le matilweni sweswi, I Muteki wa le matilweni. Kambe siku rin'wana U ta vuya kambe la ha misaveni. A hi swi tivi leswaku rini. Hi fanele ku tshama hi rindzile sweswi hi masiku hinkwawo ku ta hlangana na Yena. Hikuva Hosi Yesu u ta teka hinkwavo lava va n'wi rhandzaka va n'wi yingisaka ku va na vona e matilweni, kambe la vo tala, ku fana na swiphukuphuku swa ntlhanu swa vanhwanyana va ta siyiwa ehandle.
Xifaniso 12: N'winyi wa muti ni malandza ya Yena
Mateo 25:14-30
U nga swi endlisa ku yini ku rindzela ku vuya ka Hosi Yesu? Yingisa. N'wankumi/Xifumi lexi xa nkoka u xi vonaka la xifanisweni xi ha ku vuya e kaya xi huma erendzweni ro leha swinene. Loko a lava ku ta famba, u vitanile malandza ya yena, a veka xuma xa yena e mavokweni ya vona. Ka un'wana nandza n n'wi nyikile ntlhanu (5) wa titalenta (timali). Nandza loyi u bindzurisile a kuma tin'wana ta ntlhanu timali (talente).
Wa vumbirhi nandza u n'wi nyikile ti talente timbirhi kutani na yena a ya bindzurisa a kuma tin'wana timbirhi. Loko n'wini wa vona a ya vuya, u va nkhensile hi ku ringana, hi ku tshembeka ka vona. Nandza wa vunharhu u nyikiwile talenta yin'we, a yi teka a yi celela, a yi tumbeta, a nga endlanga nchumu hi yona ku bindzurisa.
N'wini wakwe u n'wi kariherile ngopfu e ka nandza loyi wa ku loloha. U tekile mali ya yena e ka nandza loyi kutani a n'wi hlongola endlwini. Vanghana, Yesu in'wini, nkulukumba wa mu Kriste. U yile tilweni kambe u ta tlhela a vuya misaveni, U lerisile malandza ya Yena leswaku va sala va n'wi hanyela va byela va n'wana hi Yena. U nyikile ni Moya lowo kwetsima leswaku u va pfuna ku endla leswi. Swi sasekile ku endla hinkwaswo ku kurisa no tlakusa. Yena, hikuva u hi tshembisile ku hakela lava va n'wi tirhelaka hi ku tshembeka.
Manghenelo
Yesu u dyondzisile vanhu hi timhaka ta Xikwembu na swona a komba leswaku Yena u na matimba la makulu la ma ma humaka e ka Xikwembu. Languta swifaniso leswi, u pfula lexi landzaka loko utwa mpfumawulo lowu.
Xifaniso 13: Ta Yesu loko a khuva riwa
Mareka 1:4-11
E ka xifaniso lexi, hi vona Hosi Yesu (anga si sungula ku dyondzisa). Wa nuna loyi a nga na Yena (e nambyeni) i Yohane (mukhuvuri). Yohane u tivile khale leswaku Hosi Yesu u ta ta a huma hi le ka Xikwembu. Yohane a karhi a tshin ya va Yuda leswaku va fanele va tshika tindlela ta vona to biha va landzela Yesu. Lava va nga pfumela e ka mahungu hi Yohane la ma humaka ka Xikwembu, va khuvuriwile hi mati (enambyeni wa Yordaan). Nkhuvulo wa Yohane a wu ri mfungo wo komba leswaku va lava ku hundzuka etindleleni ta vona va hanya ku tsakisa Xikwembu. Yohane aku: "Wa ta u n'wana endzhaku ka mina, loyi a ndzi tlulaka hi matimba ...... mina ndzi khuvula hi mati kambe Yena u ta mi khuvula hi Moya lowo kwetsima lowu humaka ka Xikwembu." Kutani Yesu a ta ka Yohane. Yesu a nga tshamanga a dyoha (ku nga tsakisa Xikwembu) kambe u lavile ku khuvuriwa. Loko Yesu a ri karhi a huma e matini, ku humelela xihlamariso xo karhi. Matilo ma pfuleka ni Moya lowo kwetsima wu xikela e henhla ka Yena wu fana na tuva Kutani rito ri huma hi le tilweni riku: "U N'wananga la rhandzekaka, loyi ndzi n'wi tsakelaka."
Xifaniso 14: Ta ku vitaniwa ka Vadyondzisiwa
Mareka 1:14-20
Endzhaku ka loko Hosi Yesu a khuvuriwile, Xikwembu Xi pfumelele Sathane a ringa Hosi Yesu. sathan u homboloxe Rito ra Xikwembu ku ringa Yesu. Kambe Hosi Yesu u hlurile Sathane hi ku vula marito la wa ma humaka a ka matsalwa ya Rito ra Xikwembu hi matimba ya Moya lowo kwetsima. Loko Hosi Yesu a hlurile Sathane, U yisile mahlweni hi ntirho wakwe lowu Xikwembu Xi N'wi rhumeke wona ku wu endla. Xikwembu Xi rhumele N'wana wa Xona Yesu Kriste laha misaveni ku ta Chumayela Mahungu la Manene Ya Xikwembu ku dyondzisa vanhu; ku hanyisa la va va vabyaka ni ku herisa mintirho ya Sathan (nala).
Siku ri n'wana loko Hosi Yesu a famba e lwandle ra Galilea, u vonile vamakwavo va mbirhi ku nga Simon na Andrea va ri karhi va hoxa rikoka ra vona e matini ku phasa tihlampfi hi kuva a vari vaphasi va tihlampfi. Yesu a ku ka vona: "Ndzi landzeni ndzi ta mi endla vaphasi va vanhu." Va hatlisa va tshika tinkoka ta vona va landza Yesu. Yesu a tlhela a vona va makwavo va mbirhi ku nga Yakobe na Yohane, a va bohelela tinkoka ta vona. Na vona va hatlisile va landza Yesu loko a va vitanile.
Hosi Yesu u tlhele a langha va n'wana va nhungu (8) vavanuna lava va khume-na-mbirhi, va vile vandyondzisiwa (valandzeri) va Yesu leswaku va va na Yena va dyondza e ka Yena. Vadyondzisiwa la va va 12 endzhaku ka nkarhi va vuya va hundzuriwa va Apostola va Yesu, le swi swi vulaka leswaku: "Varhumiwa va Yena." Va chumayerile (vurile) Mahungu la Manene ya Kriste va hanyisile va vabyi hi vito ra Yesu.
Yesu u va nyikile matimba ya Moya lowo kwetsima e ka vona leswaku va swi kota ku hlongola mademona ni mimoya yo biha. A nga si tlhelela e Tilweni Yesu, U nyikile Vaapostola lava va khume-n'we (11) nawu, a ku "Fambani miya endla Vadyondzisiwa e ka tinxaka hinkwato, mi va dyondzisa ku yingisa hinkwaswo leswi ndzi mi leriseke swona." Leswi swi vula leswo, wanuna, wansati, mufana, nhwanyana un'wana na wu n'wana u fanele ku tsakela/navela ku yingisa milawu ya Hosi Yesu ni ku byela van'wana Mahungu la Manene ya Yesu ni ku endla/tirha hi matimba ya Moya lowo kwetsima. Kutani Hosi Yesi loyi a pfukeke ku feni u ta famba na vona, Xikwembu Xi ta tirha na vona.
Xifaniso 15: Ta Wanuna wa Nhlokonho
Mareka 1:40-45
Siku rin'wana wa nuna wa nhlokonho u tile ka Yesu. A nkhinsama e mahlweni ka Yena a n'wi khongela akui "Loko U swi rhandza u nga ndzi basisa" Van'wana vanhu a va chava ku tshinela kusuhi ni nuna loyi, hikwalaho ka leswi a ri xi swona hi vuvabyi lebyi. Kambe Yesu a n'wi twela vusiwana, Yesu a n'wi khumba aku: "Ndza swi rhandza, hlantsweka u basa." Kutani hi nomu lo, nhlokonho wa n'wi sukela a hlantsweka. U tsake ngopfu wa nuna loyi, a famba a byeletela vanhu hinkwavo. Vanghana, Xidyoho xi fana ni nhlokonho. Xi hi hambanisa ni Xikwembu na vona vanhu. Kambe loko hi ta ka Yesu, U ta hi hlantswa a hi basisa e swidyohweni swa hinai.
Xifaniso 16: Ta Wanuna wo Nghenisiwa hi Lwango
Mareka 2:1-12
Siku rin'wana Yesu a ri ndzenika yindlu a dyondzisa vanhu hi ta Xikwembu. Enkarhini wo lowo va va nuna va mune va naverile ku tisa munhu wo khwanyana swirho (munhu loyi anga koteki kufamba) e ka Yesu, kambe hikwalaho ka ntshungu lowu a wu tele endlwini, a va swi kotanga ku nghena.
Kutani va hahlula lwango va endla mbovo, kutani va nghenisa munhu loyi hi mbovo lowu.
Yesu a vona ku pfumela ka vona e ka Yena. Kutani a ku ka wanuna loyi wo vabya: N'wananga, u rivaleriwile swidyoho swa wena."
Kutani vatsari la va a va tshamile kwalaho va vilela loko va twa leswi - va ku: "I mani la nga rivalelaka swidyoho, loko ku ngari Xikwembu ntsena ke?"
A va pfumelanga leswaku Yesu u huma ka Xikwembu. Kutani Yesu a ku eka wo khwanyana swirho: "Pfuka u teka masangu ya wena, u famba u ya kaya."
Wa nuna loyi a hanyile/hanyisiwile! Hi mukhuva lowu, Yesu u va kombile leswaku u huma xa Xikwembu.
U ni matimba ya ku rivalela swidyoho, tani hi leswi a nga ni matimba ya Xikwembu yo hanyisa mavabyi. Hinkwerhu ha lava ku hanyisiwa loko hi vabya, kambe i swa nkoka hi leswaku hi kombela Yesu ku hi rivalela swidyoho, hi ta nyikiwa nyiko ya vutomi lebyi nga heriki hi Xona.
Xifaniso 17: Ta Yesu loko a hanyisa munhu wo khwanyana voko
Mareka 3:1-5
Laha hi vona Yesu endlwini ya Xikwembu leyi vuriwaka Tempele. Vatsari.Varhangeri va kona kwalano na vona. A ku ri siku ro hlawuleka ra vhiki ra va Yuda ro gandzela Xikwembu. Nawu wa vona hi leswaku a vafanelanga ku tirha hi siku rhero. Wanuna a a ri kona wa voko ro khwanyana ro ka ri nga pfuni nchumu. Va Yuda va langutile ku vona loko Yesu a ta hanyisa munhu loyi. Yesu a hanyisa vanhu nisweswi wa ha hanyisa. Vatsari lava a va nga hanyisa vanhu. Va lavile leswaku Yesu a tlula nawu wa vona va ta kota ku n'wi dlayela sweswo. Yesu a vutisa vatsari aku: "Nawu wa hina wu hi pfumelela ku endla yini hi siku leri, ku endla leswo lulama kumbe leswo biha, ku ponisa kumbe ku dlaya?" Va Yuda a va vulanga nchumu hikuva timbilu ta vona ta nonhon'wa. Yesu a ku ka wa nuna "Tshambuluto voko ra wena!" A ri tshambuluta, ku tani voko ra yena ri tlhela ri ololoka ri lunga ri tiya.
Vanghana, hi fanele ku gandzela no yingisa Xikwembu, ni vanhu va n'wana hi va hlayisa. Loko swi nga ri tano, magandzelo ya hina eka Xikwembu ma ta va swa hava no nga vuli nchumu.
Xifaniso 18: Ta Yesu loko a miyeta Xidzedze
Mareka 4:35-41
Eka xifaniso lexi hi vona Yesu ni vadyondzisiwa va Yena e byatsweni. A va famba naye va pelela ntsungeni. Kutani hi ku hatlisa ku pfuka xidzedze xi kulu. Magandlati a ma nghena byatsweni byi ko byi lava ku bombomela.
Yesu a etlele le ndzhaku e byatsweni. Vadyondzisiwa va Yena va n'wi pfuxile vaku: "Mudyondzisi, xana a hi nchumu ka wena loko hi lava ku nwela/lova ke?" Yesu a pfuka a tshinya mheho ni magandlati aku: "Mivela u ku ntse!" Hi nomu lo, mheho yi va yi miyela. Yesu a ku e ka vadyondzisiwa va Yena: "Hikwala ho ka yini mi ri ni vutoya ke? A mi si va ni ku pfumela xana?" Va hlamrile ngopfu vadyondzisiwa vaku: "I mani loyi? Munhu loyi mheho ni lwandle swi n'wi yingisaka?" Vanghana, Ha swi tiva leswaku Yesu i Xikwembu, na swona u ni matimba ehenhla ka vanhu hinkwavo, mimoya ni hinkwaswo leswi a nga swi endla. Ha kona, hi nga tshemba e ka Yesu leswaku a hi biyelela e makhombyeni a hi nyika ku rhula.
Xifaniso 19: Ta Wansati e Nthsungwini
Mareka 5:25-34
Wa n'wi vona wa nsati e nthsungwini lowu? Wansati loyi a ri ni vuvabyi bya ngati (swithandla) u vabyile malembe ya khume-mbirhi (12), a swo ya swi karhi swi'nyanya, U swi twile leswaku Yesu wa hanyisa vanhu. A ti byela aku: "Loko ndzo khumba nkhacu (nguvu) ya Yena ntsena, ndzi ta hanyisiwa." Kutani wansati loyi a ta entshungwini hi le ndzhaku ka Yesu a fika a khumba nguvu ya Yena. Hi nomu lo, ngati ya yena yi yima, a swi twa na yena e mirini leswaku u hanyisiwile/horile. Kan'we-kan'we Yesu a ti twa leswaku ku humile matimba man'wana e ka Yena. Kutani a hundzulukela e ka ntshungu a ku: "I mani lakhumbeke nguvu ya mina?"
A ku ri ni vanhu vo tala ngopfu la va rendzele Yesu, kambe wansati loyi u tivile leswi swi endlekeke e ka yena. Kutani nsati loyi hi ku chava lo ku kulu a rhurhumela a ta a fika a nkhinsama e milengeni ya Yesu a n'wi byela hinkwaswo leswi endlekeke ni le swaku u horisiwe ku yini. Yesu a ku ka yena: "N'wananga ku pfumela ka wena e ka Mina ku ku hanyisile. Famba hi ku rhula, ntshunxeka e nhlomulweni wa wena" (vu vabyini byaku). Ku na vanhu vo tala la misaveni leyi kombe Yesu u tiva un'wana ni wu n'wana, a tlhela a n'wi hlayisa. Na wena wa ku hlayisa. Kutani, U lava leswaku wena u ta e ka Yena u n'wi tshemba. Rito ra Xikwembu ri hi dyondzisa leswaku Yesu wa ha swi kota ku hanyisa lava va tshembaka e ka Yena.
Xifaniso 20: Ta Yesu ni n'wana loyi a feke
Mareka 5:22-24, 35-43
Enkarhini wu n'wana Yesu a ri ndleleni yo ya endlwini ya wa nuna loyi va ku e Jairus. Jairus a ri murhangeri lonkulu e ti Sinagogenita va Yuda. Kutani n'wana wa yena a vabya ngopfu. U vitanile Yesu ku ta hanyisa n'wana wa yena, kambe a nga si fika e ka Yesu, n'wana wa yena a file. Yesu a ku ka Jairus: "U nga chavi, pfumela ntsena." Endlwini ya Jairus vanhu a va tele va rila va ba nkalanga kambe Yesu a va hlongola. Yesu a teka Yairus ni nsati na vadyondzisiwa va nharu va Yena a nghena na vo ndlwini la ha ku latiweke n'wana loyi a file.
Yesu a khoma nhwanyana hi voko a ku ka yena "N'hwanyana ndzi ri ka wena, pfuka!" Kan'we-kan'we nhwanyana a pfuka a famba-famba kutani ya n'wi nyika swakudya a dya. Ina, Yesu u ni matimba ni le henhla karifu. Lava va pfumelaka va n'wi landzela a va fanelanga va va na ku chava rifu.
Xifaniso 21: Ta Yesu ni wansati wa rixaka rimbe
Mareka 7:24-30
Siku ri n'wana wa nsati wa va matiko u tile ka Yesu N'wana wa yena wa nhwanyana a ngheniwile hi moya wa thyaka. Minkarhi hinkwayo a tshama a kombela leswaku Yesu a hlongola moya wa demona e ka n'wana loyi, Yesu a n'wi byela leswaku u tile ku ta pfuna va Yuda ku sungula. Hikuva swi nga fana ni loko u nyika timbyana swa kudya swa vana u nga si nyika vana va wena loko ndzo pfuna vamatiko ndzi nga si pfuna va Yuda..
Yesu aku: "Tshika vana, va rhanga vadya va xurha hikuva a swi sasekanga ku tekela vana swakudya swa vona u nyika timbyana." Wansati a n'wi hlamula a ku: "Ina Hosi, hambi tiri timbyana leti nge hansi ka tafula, ti dya mahlanhla lama wisiwaka hi vana."
Hi loko Yesu a ku ka yena: "Hikwalaho ka rito leri, u nga ri hlamula, famba, demona ri humile eka n'wana wa wena." Wansati a tlhelela kaya a kuma n'wana a etlele esangwini, ni demona ri fambile. Yesu U rhandza no pfuna vanhu va tinxaka hinkwato ni ka matiko hinkwawo. Tanihi leswi swi nga endliwa hi nsati loyi, Yesu u rhandza leswaku hi veka ripfumelo ni ku tshemba ka hina e ka Yesu. Yesu U na matimba ya ku hi ponisa ka swidyoho swa hina ni le ka matimba ya Sathan.
Xifaniso 22: Ta Yesu ni Mbeveve la feke tindleve
Mareka 7:31-37
Vanhu va n'wana va tisela Yesu munhu un'wana, Munhu loyi a fe tindleve a tlhela ari mbeveve ku sukela e vutsongwaneni bya yena. Va kombela leswaku a n'wi tlhandleka mavoko. Kutani Yesu a n'wi susa entshungwini a n'wi tekela thlelo. Yesu a nghenisa tintiho ta Yena etindleveni ta nuna loyi. A tshuvutela marha a khumba ririmi ra nuna loyi, Yesu a languta henhla e tilweni e ka Xikwembu a ku: Pfuleka!" Hiloko tindleve ta yena ti hatla ti pfuleka ti twa a tlhela a kota ku vula vula kahle na kambe.
Vanhu va hlamarisiwile ngopfu hi leswi va ku: "Yesu U endlile hinkwaswo kahle, a tlhela a endla leswaku vo fa tindleve va kota kutwa ni timbeveve ti kota ku vulavula." Vanghana, hinkwerhu hi fanele ku twisisa tidyondzo leti ta Rito ra Xikwembu hikuva Xikwembu xi vulavula na hina hi Rito ra Xona. Ku kota leswi Yesu a horiseke tindleve ta nuna loyi ku ti twa ni ririmi ku ta vulavula e ka vanhu, hakona, Yesu a nga kota ku endla leswaku hi va lava hi tsakelaka ku yingisa Rito ra Xikwembu hi ta tiva ku rhandza ka Xona e vuton'wini bya hina. Yesu U endla leswi hi ku tirha hi Moya lowo kwetsima e ka hina. Tanihi hi mbeveve, hi ta kota ku byela van'wana hi timhaka ta Xikwembu.
Xifaniso 23: Ta Yesu loko a hanyisa lowofe-mahlo (bofu) a vona
Mareke 8:22-26
Ku te esikwini ri n'wana vanhu va tisa eka Yesu munhu lowo-fe-mahlo leswaku Yesu a n'wi khumba a n'wi horisa. Yesu a khoma lowo-fe-mahlo hi voko a n'wi yisa ehandle ka muti. A n'wi tshwutela hi marha ematihlweni a n'wi tlandleka mavoko a n'wi vutisa a ku: "Xana u vona xa nchumu ke?" Munhu loyi a hlamula aku: "Ndzi vona vanhu, ndzi vona va famba famba va fana ni mirhi." Yesu a tlhela a veka mavoko ya yena ematihlweni ya lowo-fe-mahlo. Kutani matihlo ya yena ya honoka (pfuleka) a hanyanyisiwa a vona swilo hinkwaswo swinene.
Vanghana, Sathan a nga swi lavi loko hi ta ka Yesu hi n'wi tiva kumbe ku twisisa Rito ra Yena. Loko hi tshemba e ka Yesu, U ta hi endla hi vona no twisisa ntiyiso swinne hi ku tirha hi Moya lowo kwetsima. Hi fanele ku khongela masiku hinkwawo leswaku Yesu a tirha tani e ka hina.
Xifaniso 24: Yesu loko a hanyisa n'wana loyi a nga ni Moya wa thyaka
Mareke 9:14-29
Siku ri n'wana wa nuna u tisile n'wana wa yena eka vadyondzisiwa va Yesu. U va komberile leswaku va hlongola moya wa thyaka e ka n'wana wa kwe, kambe a va swi kotanga. Endzaku u tisile n'wana wa yena e ka Yesu. Loko moya (lowa thyaka) wu vona Yesu, wu rhurhumerisa n'wana hi matimba, a wela hansi, a vumbuluka a ri karhifa tlhutlha xikhuvi hi nomu. Tata wa n'wana loyi a ri ni ku tshemba ku tsongo leswaku Yesu anga kota ku va pfuna, kutani aku e ka Yesu: "Kambe loko wo swi kota ku endla xa nchumu, hi twele vusiwana u hi pfuna."
Yesu a hlamula aku: "U ri, loko u swi kota? Hinkwaswo swi nga kota ku endleriwa la va va pfumelaka e ka Xikwembu." Tata wa n'wana a hatla a tlakusa rito a ku: "Ndza pfumela ndzi suse e ku kanakaneni ka mina." (Leswi ntshungu a wu ta hi vunyingi ku ta vona.) Yesu a vulavula ni moya wa thyaka aku: "Wena moya lowu wu nga vulavuriki, lowu nga twiki, ndza ku lerisa ndziri, huma e ka n'wana loyi, u nga ha tlheli u vuya ka yena na siku ni rin'we!" Moya lowu wu huma u karhi wu huwelela, a rhurhumela a wa a va tani hi mufi, la vo tala va ku "U file."
Kambe Yesu a n'wi khoma hi voko, a n'wi pfuxa, kutani a yima. Ku te loko va nghenile e ndlwini vadyondzisiwa va Yesu va n'wi vutisa va ri tlhelo va ku: "Xana hina hi tsandzile hi yini ku hlongola moya lowu ke?" Yesu a hlamula aku ka vona: "Moya lowo tano a wu koti ku huma loko ku ngari hi ku khongela ntsena." Endzhaku ka nkarhi wu ngari wu ngani swilo leswi swi endlekile, vatsari-varhangeri va maYuda va dlayile Yesu.
Kambe hi wona nkarhi lowu Yesu a endleke masingita la makulu e ka hinkwavo. U pfukile e kufeni. U hlurile Sathan ni rifu hi la ku nga heriki. Yesu u ni matimba ku tlula mimoya hinkwayo ni swikwembu hinkwaswo la misaveni. U ni matimba e henhla ka swilo hinkwaswo. Hikuva Yesu, hi Yena Xikwembu Xi ri Xin'we xa Ntiyiso.